Ugljevik: Za Božić po 100 KM porodicama poginulih boraca i ratnim vojnim invalidima - NTV Arena Bijeljina\nUgljevik: Za Božić po 100 KM porodicama poginulih boraca i ratnim vojnim invalidima\nOpština Ugljevik i Boračka organizacija ove lokalne zajednice darovali su za Božić po 100 KM za 296 porodica poginulih boraca i ratnih vojnih invalida.\nNačelnik opštine Ugljevik Vasilije Perić istakao je da su ove kategorije stanovništva najzaslužnije za stvaranje Republike Srpske, za opstanak srpskog naroda na ovim prostorima.\n“Naša je dužnost i obaveza da im ukažemo poštovanje i nastavimo da radimo marljivo kako bi svi živjeli u slobodi”, rekao je Perić na prijemu u Centru za kulturu.\nPerić je zahvalio opštinskoj Boračkoj organizaciji za dobru saradnju i najavio još snažniju podršku lokalne uprave boračkim kategorijama stanovništva.\nPredsjednik Boračke organizacije Ugljevik Jovan Marinković rekao je da dodjela novčanih sredstava uoči najradosnijeg hrišćanskog praznika Božića predstavlja znak pažnje i šalje poruku da porodice poginulih boraca Vojske Republike Srpske i ratni vojni invalidi ne smiju da budu zaboravljeni.\nPrema njegovim riječima, u odbrambeno-otadžbinskom ratu poginuo je 301 borac Vojske Republike Srpske iz Ugljevika, a 238 njihovih porodica živi na području ove lokalne zajednice.\nPredsjednik Odbora poginulih boraca Boračke organizacije Ugljevik Savo Milošević zahvalio je opštini Ugljevik za podršku.\nMilošević, koji je otac poginulog borca, istakao je da se na ovaj način uljepšaju praznici boračkoj kategoriji u društvu.\nTags: bozic, pomoc, ugljevik, vasilije peric\nVirusom korona zaraženo 41 osoba u Srpskoj\nKonzilijum razmatra da uputi Dodika na kućno liječenje


RTS :: Nova tema kampanje “Pitajte kada”\nPitajte kada Nova tema kampanje “Pitajte kada”\nčetvrtak, 18. sep 2014, 14:15 -> 14:28\nNova tema kampanje “Pitajte kada”\nKampanja Nacionalne alijanse za lokalni ekonomski razvoj (NALED), USAID-a i RTS-a "Pitajte kada", čiji je cilj unapređenje privrednog ambijenta u Srbiji traje već dve godine.\nKampanjom su "postavljena pitanja": kada će biti smanjena obimna dokumentacija za ostvarivanje prava trudnica i porodilja, kada će biti ukinuti nepotrebni i često besmisleni parafiskalni nameti, kada će biti ubrzana i pojednostavljena procedura za dobijanje građevinskih dozvola, kada će problem sive ekonomije biti rešen, kada ćemo i kako smanjiti nezaposlenost.\nNova tema kampanje je predugo čekanje na šalterima. Najduže se čeka na šalterima katastra, policije, sudova i Fonda PIO.\n"Čekanje na pojedinim šalterima u Srbiji i dalje veliki problem koji izuzetno opterećuje građane i privredu", upozorio je predsednik Upravnog odbora NALED-a Vladan Atanasijević.\n"Sve se svodi na dve stvari, a to su komplikovane procedure i obimna dokumentacija, koju na pojedine šaltere širom Srbije treba doneti. Radimo na tome da se to promeni", objasnio je predsednik Upravnog odbora NALED-a Vladan Atanasijević gostujući u Dnevniku RTS-a.\nIstraživanja pokazuju da se građani najviše žale da najduže čekaju na šalterima katastra (u proseku 35,8 minuta), zatim policije, sudova i šalterima Fonda PIO.\n"Privrednici s druge strane, kažu da su najkomplikovanije procedure u Fondu PIO, Republičkom zdravstvenom osiguranju, Poreskoj upravi i za izdavanje građevinskih dozvola. Jedan od načina za rešavanje dugih i skupih šalterskih procedura jeste menjanje pojedinih propisa. Njih treba promeniti i tako komplikovane procedure i preobimnu dokumentaciju učiniti manje obimnom ali omogućiti da građani sa državom komuniciraju i preko Interneta, da i tim putem podnose dokumenta." istakao je Atanasijević.\nPosle kampanje za smanjenje potrebne dokumentacije prodiljama za ostvarivanje prava na naknadu tokom trudničkog i porodiljskog odsustva, Ministarstvo zdravlja smanjilo je papire sa 11 na četiri potrebna dokumenta, dok sa druge strane- Ministarstvo rada još nije skratilo vreme porodiljama da ostvare svoja prava.\n"Još jedan od rezultata naše kampanje je i ukidanje 138 fiskalnih nameta. Sada će zakonom biti propisano kako se naknade formiraju", zaključuje Atanasijević.\nAkcija za "zdravo" poslovanje\nBolja zaštita trudnica i porodilja\nNagrada NALED-a za RTS


Severna Koreja pokrenula proizvodnju viskija\nSeverna Koreja pravi viski koji bi trebalo da se nađe u prodavnicama do kraja godine.\nTramp: Severna Koreja je ispalila neke male projektile, nisam zabrinut\nAmerički predsednik Donald Tramp izjavio je danas da ne brine zbog nedavnog lansiranja projektila iz Severne Koreje i izrazio uverenje da će lider te zemlje Kim Džong Un ispuniti obećanja koja je...\n"Vašington nastavlja konsultacije sa Moskvom o Severnoj Koreji"\n"Sjedinjene Američke Države nastavljaju konsultacije sa Rusijom o Severnoj Koreji", izjavio je savetnik američkog predsednika za nacionalnu bezbednost Džon Bolton.\nNema alternative mirnim sredstvima za rešavanje nuklearnog pitanja na Korejskom poluostrvu, izjavio je danas ruski predsednik Vladimir Putin na prijemu u čast severnokorejskog lidera Kim...\nSastanak ruskog predsednika Vladimira Putina i severnokorejskog lidera Kim Džong Una u Vladivostoku trajao je skoro dva sata, što je dvostruko više od protokolom predviđenih 50 minuta.\nTeška saradnja Amerike i Severne Koreje\nAmerički državni sekreter Majk Pompeo izjavio je da očekuje teške razgovore SAD i Severne Koreje, ali je izrazio nadu da će biti još nekoliko šansi za napredak po pitanju denuklearizacije te...\nKim uskoro kod Putina\nLider Severne Koreje Kim Džong Un posetiće uskoro Rusiju, gde će se sastati s ruskim predsednikom Vladimirom Putinom, javlja severnokorejska agencija KCNA.\nSeverna Koreja osudila je izjave savetnika za nacionalnu bezbednost američkog predsednika Džona Boltona o razgovorima o denuklearizaciji.\nVrhovna narodna skupština Severne Koreje na prvoj sednici nakon izbora reizabrala je Kim Džong Una za predsednika Komisije za državne poslove, imenovala novog premijera i promenila Ustav, javlja...


Bajden objavio stav Amerike za Zapadni Balkan - SAHAR Balkan\nOct 05, 2021 13:57 Europe/Sarajevo\nSaharTV - Američki predsjednik Džozef Bajden je razgovarao sa predsjednicom Evropske komisije Ursulom fon der Lajen o Zapadnom Balkanu, i tom prilikom je izrazio snažnu podršku nastavku procesa pristupanja zemalja ovog regiona Evropskoj uniji, navodi se na zvaničnom sajtu Bijele kuće.\nBajden je tokom jučerašnjeg telefonskog razgovora sa Fon Der Lajen potvrdio i svoju podršku Evropskoj uniji, ključnom partneru Sjedinjenih Država, i svoju posvećenost nastavku primjene rezultata postignutih na samitu SAD i EU u junu, navodi se u saopštenju Bijele kuće.\nOni su razgovarali i o važnom poslu američko-evropskog Saveta za trgovinu i tehnologiju, koji se sastao u Pitsburgu 29. septembra, kako bi se obezbijedilo da pravila koja regulišu globalnu trgovinu i ključne i nove tehnologije, budu ukorijenjena u "demokratskim vrijednostima i tržišnim principima".\nBajden je naglasio važnost omogućavanja prekograničnog protoka podataka i izjednačavanja uslova u međunarodnom poreskom sistemu.\nAmerički predsjednik je također pozdravio obnovljenu saradnju SAD i EU u vezi sa kovidom 19 i preduzimanje koraka za rješavanje klimatske krize, uoči samita KOP-26 u Glazgovu kasnije ovog mjeseca.\nPredsjednik Bajden je također naglasio važnost "bliske saradnje SAD i EU u Indo-Pacifičkom regionu".


U Portugaliji nove mere zbog Kovid 19, najveća smrtnost u EU\nTanjug 29. januara 2021. 15:48\nLISABON – Portugalija je produžila vanredno stanje, zabranila sva nebitna putovanja u inostranstvo i angažovala medicinske radnike van države kako bi se bolnice izborile sa sve većim brojem pacijenata sa Kovid 19 i smanjila stopa smrtnosti od pandemije u zemlji koja je trenutno najviša u EU.\n„Zaista moramo zaustaviti ovaj nagli porast koji je u toku, odmah ,“ poručio je portugalski predsednik Marselo Robelo de Susa povodom novih mera u televizijskom obraćanju naciji, prenosi BBC.\nPredsednik, koji je reizabran prošle nedelje, doneo je odluku da se vanredno stanje u državi produži za još dve nedelje, do 14. februara.\nŠkole su trebalo da se otvore 5. februara, ali to se neće dogoditi, a umesto toga učenici će morati da nastave da uče kod kuće, a onlajn nastava će početi 8. februara.\nPortugalija je u četvrtak prijavila rekordnih 303 smrtna slučaja i 16.432 novih slučajeva u vezi sa koronavirusom, a vozila hitne pomoći koja prevoze pacijente sa Kovid 19 čekaju u redovima pred portugalskim bolnicama.\nPortugalija ima najvišu stopu smrtnosti povezanu sa Kovidom u EU u poslednjih 14 dana, 247,5 na milion stanovnika, prema izveštaju Evropskog centra za prevenciju i kontrolu bolesti (ECDC), navodi BBC.


Vodeća bonitetna agencija LRC BIS uručila priznanje “Kruna razvoja privrede” općinskom načelniku Midhatu Husiću – Banovici-x.com\nBy DESK By DESK 18/09/2020 0\n-“Na osnovu podataka nadležnih institucija uradili smo presjek privrede, kako ostalih, tako i opštine Banovići i pored dobrih pokazatelja rasta i zaposlenosti, Banovići imaju jako dobre parametre što se tiče poslovanja kompanija na području opštine. Čak 27 kompanija nalazi se u kategoriji “bonitetno pouzdanih”, jedna je svrstana u kategoriju “100 najvećih” i 7 kompanija je svrstano u kategoriju “brzorastućih komapanija”“, – kazala je Enisa Šljuka iz kompanije LRC BIS.\n-„Za opštinu Banovići ovo priznanje znači mnogo s obzirom da su ovo pokazatelji neovisnih institucija. Jako važno je da je ono što smo radili svih ovih godina dalo rezultate i u 2019. godini a i u ovoj tekućoj godini. Imamo porast broja uposlenih za 5,6 posto, prvi puta smo premašili cifru od šest hiljada uposlenih naših građana. Pored toga, trenutno se nalazimo na 19. mjestu od ukupno 79 opština u Federaciji BiH i druga smo opština po razvoju u Tuzlanskom kantonu, govore podaci Porezne uprave Federacije BiH i svih drugih institucija koje se bave analizom“, – naveo je načelnik Midhat Husić i naglasio da ovo priznanje pripada svima onima koji su uspješno poslovali na području opštine Banovići i da će im biti dobar podstrek za budući rad.


Izvrsenje kazne maloletnickog zatvora | studenti.rs\nPočetna Skripte Pravo Izvrsenje kazne maloletnickog zatvora\nIzvrsenje kazne maloletnickog zatvora\nObjavio inana 12. maj 2015. Prijavi dokument\nPosebna kazna za maloletnike po prvi put je uvedena u naše zakonodavstvo novelacijom Krivičnog zakonika, 1959. godine. Uvođenjem ove kazne u registar krivičnih sankcija, stvorene su normativne pretpostavke za različit tretman maloletnih učinilaca krivičnih dela prilikom kažnjavanja. Princip savremenog kivičnog prava jeste da je kažnjavanje maloletnika izuzetna i poslednja mera, raspoloživa za reagovanje na maloletničko prestupništvo.\nPrevencija maloletničke delinkvencije je ključni deo prevencije kriminaliteta u društvu. Mladi mogu da razvijaju nekriminogene stavove u pravno regulisanim, društveno korisnim aktivnostima, i usvajanjem humanističke orijentacije prema društvu i humanističkog pogleda na život.\nNapredna preventivna politika treba da uključi stvaranje, pre svega obrazovnih mogućnosti koje odgovaraju različitim potrebama mladih i služe kao mehanizam podrške obezbeđivanju razvoja njihovih ličnosti, naročito onih koji su očigledno ugroženi ili izloženi društvenim rizicima i kojima je potrebna specijalna briga i zaštita. Cilj postupka u institucijama u koje se smeštaju maloletni učinioci krivičnih dela jeste i obezbeđivanje obrazovanja i stručnog osposobljavanja, kako bi im se pomoglo u preuzimanju konstruktivne i produktivne uloge u društvu.\nPored porodice, obrazovne institucije počev od osnovnog obrazovanja, utiču na socijalizaciju maloletnika, na izgradnju njegovih individualnih kapaciteta za toleranciju, zajedništvo, odgovornost i solidarnost. Ovaj aspekt ranog uključivanja maloletnika u obrazovni sistem je podjednako značajan kao i funkcija koju obrazovanje ima na planu osposobljavanja pojedinaca za određena zanimanja, što je veoma važno za ekonomsko osamostaljivanje i uspešnu socijalnu inkluziju mladih ljudi.\nCilj ovog rada jeste da nam pokaže kako zatvor deluje na maloletne učinioce krivičnih dela, i kako dopirnosi sprečavanju njihovog kriminalnog ponašanja u budućnosti.\n1. Maloletnički zatvor\nMaloletnicima koji su manifestovali kriminalno ponašanje po pravilu se izriču vaspitne mere, dok se kažnjavanju pribegava veoma retko. Kažnjavanje maloletnika je supsidijarnog karaktera i dolazi u obzir samo kad se primenom vaspitne mere ne može postići svrha kazne, kada se radi o ovoj kategoriji učinioca, ima ulogu sporedne, rezervne sankcije, tj. predstavlja poslednje sredstvo koje se primenjuje tek kada su iscrpljene sve prethodne mogućnosti.\nMaloletničkim učiniocima krivičnih dela po pravilu se izriču vaspitne mere kao posebna vrsta krivičkih sankcija prilagođena biopsihičkim karakteristikama maloletnika. Međutim, u određenim slučajevima težina izvršenog krivičnog dela i stepena vaspitne zapuštenosti maloletnika takvi su da se vaspitnim merama ne može postići optša svrha krivičnih sankcija. Kazna maloletničkog zatvora, posebna krivična sankcija sa obeležjima kazne i sa elementima vaspitnog karaktera, u takvim stuacijama treba da omogući vaspitanje, prevaspitanje, pravilan razvoj maloletnika i efikasnu zaštitu drušva od kriminaliteta. Mada maloletnički zatvor zadržava retributivni karakter, mogućnost da sud s obzirom na posledice dela i stepena krivične odgovornosti posebno ceni opravdanost izricanja vaspitne mere i kada su ispunjeni uslovi za izricanje maloletničkog zatvora posebna pravila o odmeravanju maloletničkog zatvora, a posebno način izvršenja maloletničkog zatvora koji se najvećim delom podudara sa načinom izvršenja upućivanja u vaspitno – popravni dom, jasno ukazuje na to da ova sankcija ima vrlo izražene i vaspitne elemente.\nZa razliku od velikog broja zakonodavstava koje poznaju širi mogućnost kažnjavanja maloletnika, od primene novčane kazne do kazni lišenja slobode, u našem sistemu maloletnički zatvor je jedina kazna. Način na koji su određeni ulovi za izricanje ukazuju na intenciju da se krajnje restriktivno pribegava primeni ove kazne a sama svrha zbog koje je kazna propisana i odredbe kojima je regulisano njeno izvršenje ukazuju na bliskost sa vaspitnim merama.\nKriminologija sa penologijom Vladimir\nŠkolska godina: Vladimir\nSrbija, Vranje, UNIVERZITET U PRIŠTINI - Pravni fakultet\ndokazna sredstva, maloletnički zatvor


Oglasila se Er Srbija povodom obustave letova Montenegro erlajnsa - 26.12.2020, Sputnik Srbija\nEr Srbija oglasila se povodom obustave letova Montenegro erlajnsa. 26.12.2020, Sputnik Srbija\nekonomija, vesti, montenegro erlajnz\nEr Srbija će pažljivo pratiti promene u tražnji i svoje kapacitete i frekvenciju prilagođavati tim promenama, saopštila je kompanija povodom obustave letova Montenegro erlajnsa.\n„Imajući u vidu novonastale okolnosti i obustavu saobraćaja Montenegro erlajnsa, Er Srbija će nastaviti da obezbeđuje snažnu vazdušnu vezu između gradova u regionu, Evropi i Mediteranu, kao i Severnoj Americi, preko svoje matične luke u Beogradu“, saopštio je nacionalni avio-prevoznik, preneo je Tanjug.\nVlada Crne Gore objavila je da gasi avio-kompaniju „Montenegro erlajns“, prizemljuje sve avione i osniva novu firmu jer nema zakonski osnov da produži život toj kompaniji. Razlog za gašenje je teška finansijska situacija u toj kompaniji.\nAvioni državnog avio-prevoznika „Montenegro erlajns“ (MA) od danas više neće leteti, saopštili su predstavnici kompanije.\n„Zbog novonastale okolnosti, koja se odnosi na odluku Vlade da u daljem periodu neće podržati postojanje MA i koja izrazito negativno utiče na bezbednost nastavka odvijanja avio-saobraćaja, procenili smo da je u pitanju nivo rizika koji MA ne može da prihvati. Od 26. 12. 2020. godine u celosti obustavljamo planirani saobraćaj“, saopšteno je iz MA.\nCrnogorska nacionalna avio-kompanija poslovala je 26 godina, od kojih je saobraćala preko 23 godine.\nIz Vlade je u četvrtak objavljeno da zbog evropskih pravila i domaćih zakona o državnoj pomoći više nijedan evro ne mogu da uplate kompaniji, a jedan od modela kroz koji će se gasiti je neminovni stečaj, koji može da zatraži bilo ko od više desetina poverilaca, preneo je Tanjug.\nUz to, niskobudžetna kompanija „Rajaner“ 4. decembra predala je pritužbu Evropskoj komisiji protiv Crne Gore, tvrdeći da je Vlada ove godine davala novac MA i mimo sume od 43 miliona evra, koliko je avio-prevozniku uplaćeno kroz sporni posebni zakon o MA.\nMinistar finansija Milojko Spajić je precizirao da bi šteta od gašenja MA mogla biti oko 50 miliona evra, dok će budžetom za narednu godinu za osnivanje nove kompanije opredeliti 30 miliona evra.\nVlada premijera Zdravka Krivokapića najavila je osnivanje nove kompanije, koje bi trajalo od šest do devet meseci.


Znam kako da delujem - Organizacije građanskog društva kao garant odgovorne i efikasne politike životne sredine u Srbiji - Energija, klima i životna sredina\nZnam kako da delujem - Organizacije građanskog društva kao garant odgovorne i efikasne politike životne sredine u Srbiji\nProjekat „Znam kako da delujem - Ogranizacije građanskog društva kao garant odgovorne i efikasne politike životne sredine u Srbiji“ bavio se uključivanjem organizacija građanskog društva u proces donošenja odluka, sprovođenje i primenu zakonodavnih akata koji se odnose na unapređenje i zaštitu životne sredine u Republici Srbiji.\nPolitika životne sredine je jedna od najvažnijih multisektorskih politika u procesu pristupanja Srbije Evropskoj uniji. Usaglašavanje sa pravnim tekovinama EU i primena standarda u zaštiti životne sredine postavlja nove i ozbiljne zadatke za lokalnu administraciju, posebno kada je u pitanju primena novih zakonskih propisa. Iako je ovaj proces prilično uspešan na centralnom nivou, primena novih propisa na lokalnom nivou je spora, nedovoljno javna i često bez konkretnih rezultata.\nUključivanje organizacija građanskog društva u proces donošenja odluka, sprovođenje i praćenje politike životne sredine prepoznato je kao neophodnan preduslov za odgovornu i efikasnu javnu upravu ali i osnov za kvalitetno učešće građana u praktično-političkom životu lokalne zajednice. Dosadašnja iskustva pokazuju da je participativni pristup nedovoljno razvijen i da organizacije građanskog društva nisu prepoznate kao relevantan partner.\nKroz podizanje nivoa znanja o EU standardima u oblasti životne sredine, unapređenje veština javnog zagovaranja i kreiranja praktičnih politika, projektom „Znam kako da delujem“ težilo se ka uspostavljanju novih standarda za građansko učešće u procesu donošenja odluka i omogućavanju organizacijama građanskog društva da budu nosioci tog procesa.\nFunkcionalno umrežavanje organizacija građanskog društva, na nivou čitave države, omogućava razmenu znanja i iskustava i doprinosi dubljem integrisanju nevladinog sektora u oblasti zaštite životne sredine.\nUzevši u obzir sveobuhvatnost politike životne sredine i njen međusektorski karakter, aktivnosti na projektu bile su usmerene ka:\n- Promovisanju energetske efikasnosti i upotrebe obnovljivih izvora energije na lokalnom nivou;\n- Smanjenju emisije ugljendioksida i zavisnosti od fosilnih goriva kroz unapređenje javne svesti i izradu konkretnih praktično-političkih predloga;\n- Unapređenju učešća organizacija građanskog društva u kreiranju lokalnih budžetskih fondova za životnu sredinu i praćenju trošenja budžetskih sredstava.\nProjekat su sprovodili Evropski pokret u Srbiji, Beogradska otvorena škola, Centar za razvoj građanskog društva „Protecta“ i UNECOOP, uz podršku Ambasade Kraljevine Norveške.


Lampard u problemima - Povreda, pa loše vesti i iz Francuske! - Sportske.net\nGlavobolje se nižu.\nLjudi kad pre, pobuna u Murinjovoj svlačionici, evo šta su razlozi!Barsa u junu dobija neočekivano pojačanje?Junajted na korak od dva pojačanja, navijači nisu impresionirani!Suspendovano klađenje na Bejla, da li to znači samo jedno?Liga kup Francuske - Lion u finalu nakon drame protiv "doga"!\nPoslednjih dana engleski mediji spekulišu da bi londonski klub mogao da se pojača francuskim napadačem Musom Dembeleom iz Liona , a posle povrede Ejbrahama deluje da im je pojačanje u napadu neophodno.\nIpak, francuski fudbaler je danas izjavio da se ne osvrće na nagađanja o njegovom eventualnom odlasku iz Liona.\n"Ne mislim da ću otići ove zime. Piše se mnogo stvari, ali na meni je da to ignorišem i ostanem koncentrisan na teren", rekao je Dembele, prenosi "goal.com".\nOn je poslednjih nedelja povezivan s Čelsijem i Totenhemom, a mediji su preneli da je i Mančester junajted zainteresovan za Francuza, pogotovo posle povrede Markusa Rašforda.\nNešto ranije predsednik Liona Žan Mišel Ola izjavio je da Dembele neće napustiti Francusku, jer želi da osvaja trofeje s klubom.\nOn je ipak istakao da Čelsi neće žuriti sa pojačanjima.\n"Znam i osećam gde nam treba pojačanje. Neće biti u januaru, ovo je više kratkoročni prozor za nas. Ove sezone smo dobili odgovor gde treba da se pojačamo na terenu, ali to nije toliko bitno za ovaj prozor", dodao je šef struke tima sa "Bridža".\nŠto se tiče povrede engelskog reprezentativca, trener "Plavaca" Frenk Lampard rekao je danas da nije siguran koliko je teška povreda koju je zadobio Ejbraham u utakmici Premijer lige protiv Arsenala.\n"Imao je led na članku, ali još uvek nismo razgovarali o njemu, tako da ne znam koliko je povreda ozbiljna. Nadam se da neće morati da odsustvuje nekoliko nedelja, ali ako dodje do toga, imamo igrače koji će ga zameniti", rekao je Lampard, prenosi "Skaj sport".\nRistić "servirao" poraz Lionu, da li je ovo oproštajni gol Memfisa Depaja?


U Nemačkoj pozivaju da se uvedu sankcije Poljskoj - Sputnjik Srbija\n17:06 20 Jun 2021\n21:18 09.01.2016 Preuzmite kraći link\nVođa te frakcije u Bundestagu Fokler Kauder izjavio je u intervjuu „Špiglu“ da zemlje Evropske unije moraju da nađu „hrabrost za sankcije ako bude ustanovljeno narušavanje evropskih vrednosti“.\n„Vlada Poljske treba da zna da u Evropi ne smeju da se narušavaju neke fundamentalne vrednosti“, dodao je on.\nPredsednik tog bloka u Evropskom parlamentu Herbert Reul takođe je podržao uvođenje kaznenih mera protiv Poljske.\n„Neophodne su ekonomske sankcije, ako politički dijalog ne bude dao rezultate“, rekao je političar listu „Špigl“.\nPredsednik Poljske Andžej Duda potpisao je 7. januara izmene Zakona o medijima koje predviđaju isticanje roka nadležnosti sadašnjih članova uprave i nadzornih odbora državnih medija — „Televizije Poljske“ i „Radija Poljske“.\nMinistar finansija Poljske dobija pravo da imenuje novi sastav rukovodstva „do uvođenja nove organizacije državnih medija“.\nPored toga, ministar finansija Poljske moći će da promeni statute državnih medija da bi oni odgovarali predviđenoj izmeni.\nzakon o medijima, sankcije, Bundestag, Poljska


Plesač (Dancer) - Film - mojtv.net\nZavirite u život Sergeja Polunjina, plesača koji je osvojio svet\n, 2016., Velika Britanija, Rusija, Ukrajina, SAD, 85 min.\nNadaren neverovatnom energijom i gracioznošću, Sergej Polunjin je silovito zavladao svetom plesa i postao najmlađi direktor Londonskog kraljevskog baleta. Na vrhuncu uspeha, u svojoj 25. godini, povukao se s tog mesta, ali i iz plesa.\nUkrajinski „nevaljali baletan“ Sergej Polunjin, postao je najmlađi direktor Londonskog kraljevskog baleta sa 19 godina. Ali dve godine kasnije – na vrhuncu uspeha – povukao se s te pozicije i odustao od plesa. „Baletan“ reditelja Stivena Kantora prati život ovog nekonvencionalnog virtuoza, od njegovih čudesnih početaka u Ukrajini do briljantnih nastupa u Velikoj Britaniji, Rusiji i na kraju SAD, gde je postao izuzetno poznat nakon što ga je Dejvid Lašapel snimio kako pleše uz Hozijerovu pesmu „Take Me to Church“. Međutim, osim divljenja Polunjinovom sirovom talentu i divljoj ambiciji, „Plesač“ prikazuje kako bogatstvo i uspeh ne moraju da budu dovoljni kad je reč o pronalaženju ličnog i profesionalnog identiteta.


Evropski klasteri pokrenuli platformu za umrežavanje železničke industrije - Pluton Logistics\nKao odgovor na okolnosti prouzrokovane korona virusom, klasteri okupljeni u Evropskoj asocijaciji železničkih klastera ERCI, ujedinili su svoje resurse i ekspertizu kako bi znanje i informacije učinili dostupnim za preduzeća evropske železničke industrije.\nKreirana je elektronska platforma za komunikaciju i umrežavanje kompanija – dobavljače i vršioce usluga, koji rade za mnogobrojna železnička javna i privatna preduzeća. Glavni cilj, kako navode u Klasteru železnica Jugoistočne Evrope RCSEE (jednom od članova i osnivača), jeste osnaživanje konkurentnosti evropske železničke industrije. Kroz klastere je u ERCI, inače, okupljeno više od 2.000 preduzeća iz 17 evropskih zemalja.\nTokom pandemije, ova platforma poslužiće za niz konferencija i vebinara, putem kojih će menadžeri imati priliku za razmenu iskustava, povezivanje itd. U budućnosti, cilj je da se uspostavi trajna platforma za razmenu informacija i negovanje interakcije članova klastera, kako bi železnička industrija što brže zakoračila ka digitalnom dobu, navodi ERCI.\nČlanice Evropske asocijacije železničkih klastera organizovaće tokom maja i juna seriju vebinara, koji će biti posvećeni različitim aktuelnim temama poput dekarbonizacije, digitalizacije, projekata za uštedu energije i povećanje bezbednosti, udruživanja evropskih lanaca dobavljača itd. Osim toga, pokazaće i kako industrija koristi inovacije i adaptira se da obezbedi rešenja koja se mogu koristiti kao odgovor na covid-19 pandemiju.\n– Ova platforma je još jedna šansa za proizvođače i ponuđače usluga iz Srbije i zemalja regiona da saznaju više o mogućnostima za razvoj svog biznisa, evropskim projektima koji su u toku ili se planiraju i da pronađu potencijalne naručioce roba i usluga za nove poslove – navode u RCSEE.\nPrvi vebinar organizovao je Katalonski klaster Railgrup, a bio je posvećen digitalnoj bezbednosti. O ovoj temi nedavno je pisao i portal PlutonLogistics: Sajber-bezbednost na železnici, izazov digitalne ere.\n← PODSEĆAMO: Uredba o merama u drumskom saobraćaju i dalje NA SNAZI\nU kamionu pronađeno 65 kilograma marihuane →\n18/03/2020 19/03/2020 Milica Milosavljevic


e-novine.com - Vesna Pešić na optuženičkoj klupi\n23.05.2012 - 14:03\nTraži se krivac za Tadićev poraz\nDa ne zaostane za vajnim stručnjacima, analitičarima srpske tužne zbilje postarao se i državotvorni „Danas“ u svojoj čuvenoj rubrici „PITANJE – ODGOVOR“, sa pitanjem „Koliko je Vesna Pešić doprinela porazu Borica Tadića?“ Ko bi pomislio da je Vesna Pešić toliko moćna. Pitanje nije postavljeno u smislu istraživanja „da li je Vesna Pešić doprinela porazu Borisa Tadića“, već se polazi od toga da je to već utvrđeno činjenično stanje i sada se traži merni instrument da se izmeri stepen njene krivice, a posle verovatno sledi i izricanje adekvatne sankcije. Interesantan je i izbor sagovornika\nKrivci se traže na sve strane, ali nikako da nađu bar jednoga u svojim redovima, nikako da stanu pred sopstveno ogledalo i da se pogledaju i vide u čemu je problem ako im dioptrija nije beznadežno poremećena. Među otkrivenim krivcima su e-novine i pojedine ličnosti kao zagovarači „belih“ listića i bojkota izbora. Da ne zaostane za vajnim stručnjacima, analitičarima srpske tužne zbilje postarao se i državotvorni „Danas“ u svojoj čuvenoj rubrici „PITANJE – ODGOVOR“, sa pitanjem „Koliko je Vesna Pešić doprinela porazu Borica Tadića?“ Ko bi pomislio da je Vesna Pešić toliko moćna. Pitanje nije postavljeno u smislu istraživanja „da li je Vesna Pešić doprinela porazu Borisa Tadića“, već se polazi od toga da je to već utvrđeno činjenično stanje i sada se traži merni instrument da se izmeri stepen njene krivice, a posle verovatno sledi i izricanje adekvatne sankcije. Interesantan je i izbor sagovornika. I dok Dubravka Stojanović (samo) istoričar, odgovara da je Tadić sam doprineo svom porazu, Dragomir Anđelković, istoričar i analitičar, u stilu moderne srpsko-političke analitike kaže da je Vesna Pešić „dala signal nezadovoljnim građanima Srbije da ne izađu na glasanje“.\nVrhunac histerije i bijesa zbog Tadićevog poraza pokazala je izvesna Jelena Milić, direktorka nekakvog Centra za evroatlantske studije (CEAS). Osim što otkriva da je gospođa Pešić „porazila samu sebe“, konstatuje da su beli listići „kazna za proevropsku opciju“. Da je to sve, ni po jada, uz dodatni lament nad EU kandidaturom, kaže da je izbore na Kosovu organizovao OEBS, a da je Srbija vodila „dijalog sa Prištinom“ (sad je Kosovo nestalo, ostala samo Priština, bez balvan-pokrajine, da se ne naljute Vuk i Borko). Posle izjave imenovane da je cenzura štampe OK ako ne ubijaju novinare, moglo se nešto ovako i očekivati.\nŠlag na torti samoproizvedene direktorke NVO „CEAS“ je izjava da je „Dačić bio pod kakvom-takvom kontrolom“ i uvreda građana Srbije koje naziva „prosečni birači Demokratske stranke“, koji nisu prepoznali veliki bonus Tadićeve vladavine. Bez objavljivanja iz čijih bisaga nabavlja zob, pokušava nam se prikazati njena slama kao seno. Njena insinuacija da je Dačić „bio pod kontrolom“ znači da sada može da se otme kontroli, takođe je vređanje građana koji znaju da je Dačić bio samo pod Miloševićevom kontrolom, da je kasnije bio van vlasti (i van kontrole), a kada se, zaslugom Demokratske stranke i Borisa Tadića vratio na vlast, videlo se da je on povremeno kontrolisao DS i sve ostale stranke na vlasti, a da DS i ostali nisu kontrolisali ništa i nikoga, pa ni njega.\nListajući list „Danas“ nađoh i pravi odgovor na gornje „Danas“-ovo pitanje u tekstu „Mašala“ , kolumni Safete Biševac, koja svim kritičarima koji glasačima „belim“ listićima i apstinentima pripisuju neodgovornost i nezrelost odgovara na sledeći način:


Brisan prostor: u potrazi za izgubljenom emocijom\nTradicionalna kultura u ocuvanju naseg kulturnog nasledja\nBrisan prostor - shvacen kao metafora duhovne slobode i organske potrebe za poniranjem u dubine naseg tradicionalnog i organskog bica nije tek olako izrecen simbol kojim autor usmerava ideju ovog teksta. U nasoj etnologiji, istoji kulture, istoriji religije i istoriografiji uopste, fenomen balkanskog prostora zadaje ogromne teskoce u pokusajima sagledavanja i otkrivanja jezgra celine i duha srpske tradicionalne kulture. Ovom prilikom se necemo baviti podrobnijim informacijaama o recimo istorijskoj geografiji srpskog dela Balkana, koja se mora imati u vidu, kao socivo kroz koje gledamo ovaj prostor.\nPise: Mirjana Menkovic\nNasa paznja je usmerena na sustinu srpske tradicionalne kulture sagledanu kroz specificnu prizmu licnog i kolektivnog senzibiliteta: u potrazi smo za izgubljenom emocijom, onom personalnom, ciji je gubitak individualnost doveo do apsurda, obezlicio, i gotovo do nistavnosti marginalizovao ljudsko bice kao aktivni drustveni cinioc. Licna i stvaralacka emocija su srediste sagledavanja srpske tradicionalne kulture i zato bi nase pitanje moglo da glasi: da li je u buducnosti moguca bestradicionalna umetnost?Ovakav pristup tradicionalnoj kulturi iziskuje da se u pojavnom uoci ono sustinsko i opste, ali, u isto vreme, i ono posebno, specificno. To bi takodje, bio i moguci pogled na dosadasnja etnoloska istrazivanja srpskog specifikuma.\nNa etnologiju kao nauku ukazujemo iz dva razloga: u njenom domenu istrazivanja je svakodnevni zivot, tradicionalni i moderni, i ona je predmet naseg licnog interesovanja. Zanemarujuci sva ona razmatranja o dubokoj ambivalentnosti, pseudo-naucnosti, uopstenosti (jer to je nauka koja od najintimnije subjektivnosti cini sredstvo objektivnog dokazivanja), sistematsko trazenje onih zivotnih iskustava i saznanja koja mogu biti dragocene za modernog coveka, cine ovakav pristup duboko opravdanim. Zalaganje za stvaralacki, subjektivni pristup ne smatramo samo popristem aktivnog duhovnog i intelektualnog zivota, vec i planom bitke za savremenu nauku.\nNase sagledavanje sustine tradicionalne kulture i njenog znacaja za savremenu srpsku kulturu, podstaknuto je analitickim pitanjem: kako se umetnicka sustina ostvaruje u raznim oblicima, objektivacijama zivota? Paznju smo usmerili na dva predmeta: na umetnicku sliku, kao autorsko delo savremene kulture i "oslikani" detalj, ornament odevnog predmeta tradicionalne kulture. Tradicionalni kostim se naprosto namece, svojim pocasnim mestom u semiologiji vizuelne komunikacije (kostim shvacen kao reprezentativna forma odevanja) i to kao mocno sredstvo izrazavanja ne samo nagona za odevanjem i ukrasavanjem, vec i teznje za licnim eksponiranjem, erotskim osvajanjem, kao i izrazavanja socijalnih, moralnih, religioznih, plemenskih, nacionalnih, pa i najvisih metafizickih i kosmoloskih osecanja.\nFokusirane predmete posmatramo kao tipicne produkte jedne, odnosno, druge kulture - tradicionalne i savremene, u biti, jedinstvene kulture jednog odredjenog prostora. U tom kontekstu, tradicionalno je moguce posmatrati kao deo umetnickog poimanja sveta, jer umetnicko ocigledno obuhvata i ono "pre", "za vreme" i "posle" tradicije, sto naravno nikako ne znaci da je tradicija nesto istrgnuto, izdvojeno iz konteksta sveukupnog zivota. I jedno i drugo delo stvara covek, licnost; jedan autor je poznat i delo je izraz njegove snazne i neosporne umetnicke individualnosti, dok je autor drugog dela nepoznat, sto nikako ne porice njegovu autenticnost. Za njega znamo da je i zanatlija i stvaralac ( da je samo zanatlija, sve bi se ponavljalo, bez licnog pecata), cije stvaranje podrazumeva kontinuitet potvrdjen generacijama, jer se u slicnoj formi javlja u duzem vremenskom periodu. Umetnicka slika ne nastaje kao generacijska potvrda, deo je mozda nekog pravca, skole ili uticaja. Kriterijumi njenog vrednovanja su duboko licni - potraga za smislom zivota desava se samo u okvirima vlastitog samopotvrdjivanja.\nUmetnicka sustina prenesena na platno, kao objektivizaciju zivota, ukazuje na svoju prirodu kao duboko SIMBOLICKU, a na samu sliku kao simbol simbol realnosti. Savremena kultura je simbolicka i " kriza kulture jeste kriza simbolizma kulture. Najjaci intezitet dostize upravo kod simbolista. Moze se postaviti i ovakav paradoks: simbolizam je zudnja da se prevlada simbolizam, da se simbolicka kultura pretvori u ontolosku kulturu, u kojoj bi bilo moguce osvojiti, ne simbole realnosti, nego realnost samu." Umetnicka sustina prenesena na oslikan odevni predmet, kao objektivizaciju zivota, ukazuje na svoju prirodu kao duboko ONTOLOGICNU, a na sliku kao realnost samu. U kontekstu ornamentike tradicionalnog kostima, koju koristimo kao paradigmu, tradicionalna kultura se ocitava kao ontologicna. Elementarna estetska pobuda i umetnicka ekspresija su u cvrstoj vezi: iskazuju se u jednom nepodeljenom dozivljaju i samom delu. Unutrasnji dozivljajni put saznanja prisno povezan sa subjektivnom prirodom, licnim horizontom iskustva a potvrdjenom kolektivnoscu, "verno" se prenosi adekvatnim umetnickim izrazom na samo delo. Tako, pored konkretne primenljivosti i upotrebljivosti, oslikan predmet ukazuje i na sustinsku vezu koja postoji izmedju stvaraoca i zivota, dozivljaja zivota. Tradicionalni kostim je iznikao i izrastao na neophodnoj, dovoljnoj, iskustvenoj i proverljivoj zivotnoj informaciji. Srastao sa podnebljem, bojom, zvukom, ritmom, melodikom, pokretom i gestom najjaci je i najsugestivniji izraz licne i i kolektivne individualnosti: sve informacije o prirodnom okruzenju i spoljasnjem svetu sa jedne strane i duboka metafizika bica (shvacena kao filozofija ljudskog bivstvovanja) sa druge, propustene su kroz licni i kolektivni filter poimanja sveta i saobrazene su, primerene strukturi samog kostima.\nDakle, sustina naseg razmatranja tradicionalne i savremene srpske kulture i umetnosti, svodi se na ukazivanje ontoloskog znacaja: snaga moderne umetnosti je u njenom VIZIONARSTVU, a moc vizionarstva u ukorenjenosti u tradiciji, jer najozbiljnija umetnicka preispitivanja XX veka su posledica dubokog pomeranja najtradicionalnijih vrednosti. Moderna umetnost sa pocetka XX veka u svojim najuspesnijim iskusenjima (kubizam npr.), nagovestila je ontolosku katastrofu coveka na kraju veka. Fokusiranje i istrazivanje liminalnog polja tradicionalnog i modernog, predmet je posebnog rada, a mi ukazujemo samo na pozitivizam i ekspanzionizam nauke XIX veka, proces modernizacije i promenu odnosa prema vremenu, kao moguce bitne faktore nestajanja i pretakanja jednog i narastanja drugog (antropologija, "hvatanje za slamku" ili "prebiranje sitnog covekovog iventara", bez ideje Boga?!).\nSnaga tradicionalne kulture, tradicije, lezi u njenoj "regeneraciji" i reinterpretaciji. Ako kulturnim nasledjem smatramo ne samo ono "sire", pre nacionalno i "uze", koje definise pre svega nacionalno Srpske drzave XIX veka (sakralni objekti, narodna knjizevnost, tradicionalni kostim), vec i celokupan duhovni prostor i duhovnu slobodu u okviru koje se razvijao i razvija srpski narod, onda je spoznaja tog nasledja i istinski i pravi podstrek za dalji pozitivan - stvaralcki rad i produbljivanje objektivnog saznanja o nama samima. Stvaralacka emocija kao veza fiksirana u tradiciju i pronesena u raznovrsnim formama kroz istorijsko vreme, mogla bi, po nasem osecaju, biti i strukturni model uoblicavanja jedne kulture.\nI na kraju, odgovor na nase pitanje o mogucnosti postojanja bez tradicionalne umetnosti buducnosti, bio bi odrican. Potvrda ili osporavanje naseg stava je u stvaralastvu ovih i nekih buducih generacija osobenog senzibiliteta, kome nikako ne smemo zameriti na post - post modernosti i u ciju, ma kako prividno zanemarenu tradicionalnost, ne smemo posumnjati. Svaki prihvacen put u trazenju adekvatnog stvaralckog izraza, sa bezbroj stramputica na kojima se srpska moderna kultura i danas rasplinjuje, bice sasvim sigurno, i poniranje u tradicionalno, koje jeste i koje ce jos dovoljno dugo biti kljuc specificne i kolektivne autenticnosti i identiteta. Jer, kao sto je tesko pretpostaviti da ce se bilo ko odreci svoje, ma kako tegobne ili uspesne proslosti (a kao i da moze), jos manje je verovatno da je to moguce na kolektivnom planu: srpsko moderno drustvo nosice i nosi u svom tkivu i tradicionalno, ne kao nesto anahrono, specifikum istrgnut iz vremena i prostora, vec kao organski deo svog etnopsihickog, istorijskog, socijalnog, drustvenog i politickog bica.


Pobednici memorijalnog turnira u Trsteniku veterani Radničkog iz Niša - KruševacGrad\nU znak sećanja na jednu od fudbalskih legendi Trstenika, dnevnog lista Politika i sportskog novinarstva u Srbiji Ljubišu Vukadinovića, u Trsteniku je završen 14. memorijalni turnir u organizaciji veterana FK Trstenik PPT\nUčestvovale su samo tri ekipe domaćin Trstenik PPT, Radnički iz Niša i Napretka iz Kruševca. Očekivalo se i učešće veterana beogradske Crvene zvezde koji su potvrdili dolazak ali se ipak nisu pojavili na stadionu kraj Morave.\nTurnir je otvorio predsednik SO Trstenik Gerasim Atanasković, dok su početni udarac izveli Radivoje Pavlović jedan od najstarijih trsteničkih fudbalera i član opštinskog veća Trstenik zadužena za sport, državna reprezentativka u karateu i trener KK Prva petoletka Nada Sarić.\nU prvom susretu Radnički iz Niša pobedio je domaćina turnira Trstenik PPT sa 1:0, u drugom susretu Trsteničane su pobedile i komšije veterani Napretka iz Kruševca sa 2:0.\nU finalu je Radnički pobedio Kruševljane i osvojio pehar Politike, koji je kapitenu Radničkog umesto nekog od predstavnika dnevnog lista Politika, predala Nada Sarić.\nIako su susreti bili na vreme najavljeni i interensantni na stadionu kraj Morave bio je mali broj gledalaca.\n25.06.2022 0 31\n24.06.2022 0 129\n25. juna 2022., 19:19


Kruševac korisnici zainteresovani za vezivanje dejt, Bondage\nKruševac Korisnici Zainteresovani Za Vezivanje Dejt\nTražite li partnera? Prelistajte nove korisnike u nastavku i možda naletite na svog savršenog saputnika. Započnite razgovor i organizujte druženje večeras. Naš sajt ima na 1000 članova koji čekaju da se druže sa osobom kao što ste Vi! Registrujte svoj potpuno besplatan nalog sad\nKruševac vezivanje dejt\nTrstenik vezivanje dejt


Poznata navijačka zona “Zmajevo gnijezdo” i Volkswagen\nPiše: MDA prije 2 dana\nPROMO Volkswagen i fudbal savršena kombinacija u Zmajevom gnijezdu\n„Volkswagen sa početkom EURO 2021, u Bosni i Hercegovini simbolično kreće i s ponudom potpuno nove palete modela – ID familija električnih vozila na novoj MEB platformi. Upravo zahvaljujući MEB platformi novu generaciju Volkswagen električnih vozila odlikuje iznimna prostranost i komfor koji je uvijek za klasu veći od sličnih konvencionalnih vozila, progresivan dizajn koji odiše potpuno novom dimenzijom u odnosu na ono na što su kupci tradicionalno navikli od svoje omiljene automobilske marke u BiH. Električna vozila nude i ekonomičnost bez premca sa svega 2,10 KM izdataka u prosjeku za prijeđenih 100 km čemu ide u prilog niska cijena el. energije u BiH, rjeđi servisni intervali i značajno niži troškovi održavanja u odnosu na slično vozilo sa dizel ili benzinskim motorom. Kada svemu tome dodamo jako dinamične vozne performanse električnih vozila i autonomiju do čak 520 kilometara formula za uspjeh komercijalizacije VW električnih vozila je upotpunjena, Za početak nam dolaze kompaktni model ID.3 sa vanjskim dimenzijama Golfa i unutarnjim dimenzijama Passata, te njegov veći brat, SUV model ID.4 kao električni pandan izuzetno popularnom modelu Tiguan.“ – izjavio je Ismir Omeragić, Volkswagen PKW Brand manager.\nPozivamo sve strastvene ljubitelje fudbala da uživaju u dobroj atmosferi na provjerenoj lokaciji u Zmajevom gnijezdu, gdje će im biti predstavljeni aktuelni Volkswagen modeli i gdje će moći bodriti svoje favorite.\nJubilarni 10. turnir pod nazivom "Igraj fudbal, živi život" počinje u petak, a učestvuju klubovi iz BiH\n10.06.2021 u 10:00\nMozzart podržao tradicionalni Turnir u malom fudbalu “Zabrđe 2021”\n09.06.2021 u 16:26


BiH /Lukač: Formirat ćemo i rezervni sastav policije RS / Radio Sarajevo\nFoto: Anadolija/Dragan Lukač\n31. 03. 2019. u 12:17:00 Srna\nMinistar unutrašnjih poslova RS Dragan Lukač naglasio je da je neophodno da Ministarstvo unutrašnjih poslova (MUP) uvede rezervni sastav policije da bi uspješno odgovorilo na niz sigurnosnih izazova kojima se RS može suočiti poput migrantske krize, elementarnih nepogoda i drugih vanrednih situacija u kojima treba pružiti pomoć stanovništvu.\n„Mi moramo da imamo dodatne snage uz pomoć kojih možemo da odgovorimo sigurnosnim izazovima koji nas očekuju, a koji nisu mali. Iz tog razloga planiramo da uvedemo nove snage koje bi mogle da odgovore zadatku zaštite našeg stanovništva“, rekao je Lukač u intervjuu za Srnu.\n„To je nova organizirana snaga sa određenim brojem mladih ljudi koji će biti uvedeni u MUP i pojavit će se samo na poziv kada je to potrebno. Oni će imati ovlaštenja kao aktivni sastav policije kada su angažirani da rade na policijskim poslovima. Najprije moramo u zakonu uvesti mogućnost da imamo rezervni sastav policije, a onda ćemo sukcesivno raditi na uvođenju ljudi“, pojasnio je Lukač.\nPripadnici rezervnog sastava policije, kaže ministar unutrašnjih poslova, morat će da prođu konkursnu proceduru i ispune psiho-fizičke i druge uvjete da bi mogli da rade te poslove.\n„To znači da nećemo odjednom ići sa punim sastavom, ali plan je da maksimalan broj tih ljudi bude 20 posto od aktivnog sastava MUP-a RS koji trenutno imamo“, istakao je Lukač.\nTagovi: MUP RS Dragan Lukač Policija RS\nRS / Dragan Lukač komentirao spornu konferenciju o Davidu Dragičeviću\nZa Radiosarajevo.ba / Slobodan Vasković: Dragan Lukač želi da me ubije!\nDragan Lukač: MUP RS-a podnio izvještaj protiv šest osoba zbog napada na Vučića u Srebrenici


Ambasadori: SB UN treba manje da se bavi Kosvom - B92.net\nIzvor: Beta ponedeljak, 29.02.2016. | 23:56\nPosle predstavljanja tromeseènog izveštaja generalnog sekretara UN Ban Ki Muna o radu Unmika, ambasadori SAD, Velike Britanije i Francuske založili su se da se UN manje bave Kosovom i da se izveštaj podnosi na šest a ne na tri mesca.\nNa Kosovu postoje izazovi, ali nije potrebna ovolika pažnja Saveta bezbednosti UN, rekao je predstavnik Velike Britanije i ocenio da EU, a ne Savet bezbednosti treba da se više bavi Kosovom.\nAmerièki predstavnik je rekao da je bolje trošiti vreme Saveta bezbednosti na druge probleme u svetu.\nZapadni ambasadori su takodje pozdravili Sporazum o stabilizaciji i pridruživanju Kosova i EU i osudili nasilje opozicije u kosovskom parlamentu.\nFrancuski ambasador Franosa Deletr rekao je da sve obaveze iz sporazuma Beograda i Prištine treba što pre ispuniti, izmedju ostalog osnivanjem Zajednice srpskih opština, što je kljuèni korak u normalizaciji odnosa.\nDeletr je osudio nasilje kosovske opozcije i pozdravio nastavak dijaloga Beograd i Prištine.\nPolitièka situacija na Kosovu je zabrinjavajuæa, a ometanja rada skupštine su neprihvatljiva, rekao je Deletr, dodajuæi da za nasilje i retoriku mržnje nema mesta u društvima kakvim teži Kosovo.\nDeletr je rekao da uprkos tenzijama s opozicijom, kosovske vlasti moraju nastaviti dijalog i reforme.\nFrancuski ambasador je rekao da Sporazum o stabilizaciji i pridruživanju Kosova i EU ide pravcu stvaranja uslova za neophodne promene.\nDeletr je rekao da je na Kosovu prioritet vladavina zakona i pozvao da što pre proradi Specijalni sud za zloèine OVK i da kosovske vlasti saradjuju.\nBritanski ambasador je takodje izrazio zabrinutost zbog zapaljive retorike i nasilja opozicije u parlamentu, navodeæi da to šteti imidžu Kosova.\nKao prijatelj Kosova, Velika Britanija nudi podršku i pomoæ novom predsedniku Hašimu Taèiju, rekao je ambasador i dodao da je ratifikacija Sporazuma o stabilizaciji i pridruživanju s EU kljuèni trenutak u napretku Kosova ka EU.\nOn je rekao da na Kosovu postoje ozbiljni izazvovi u vladavini prava, korupciji i politièkoj krizi i pozvao kosovske lidere da rade na tim pitanjima, ali i naglasio da se osam godina posle sticanja nezavisnosti ne može ;negirati pozitivan trend na Kosovu.\nAmbasador SAD se založio za smanjenje misije UN na Kosovu i ocenio da je Kosovo napravilo važan napredak u vladavini prava, navodeæi da je tome doprineo i rad na osnivanju Specijalnog suda za zloèine OVK.\nOn je takodje pozdravio napore vlade u Beogradu i Prištini na normalizaciji odnosa i ocenio da najveæu zabrinutost izaziva nasilje kosovske opozicije.\nHaradinaj: Imenovanje Lajèaka usporava proces\nCelo selo pored Prizrena u karantinu, zaražena jedna osoba\nStankoviæ: Neæu biti Kurtijev savetnik, ne želim da budem deo kosovske vlade\nKurti imenovao Rašiæa za direktora Kancelarije, Stankoviæa za savetnika\nTaèi traži od Kurtija da predloži mandatara


Još jedan sportski uspeh za savremene gimnazijalce! | Savremena gimnazijaSavremena gimnazija\nJoš jedan sportski uspeh za savremene gimnazijalce!\nNovember 9, 2016 Comments Off on Još jedan sportski uspeh za savremene gimnazijalce!\nŽenska odbojkaška ekipa Savremene gimnazije, koju su činile učenice: Tamara Polić, Natalija Bulatović, Lea Denić, Anđela Adžić, Miona Tofilovski, Ana Jeremić, Ana Vujović, Ivana Todorović, Natalija Stanković i Tijana Vučetić, zauzela je III mesto na opštinskom turniru, u petak, 4. novembra!\nNeizvesna borba do samog kraja\nPored jakih ekipa III i XIV beogradske gimnazije, Arhitektonsko-tehničke škole i Tehničke škole GSP, tim Savremene gimnazije je uspeo da nađe svoje mesto na pobedničkom postolju. Pobedom od 2:0 u setovima nad ekipom Arhitektonsko-tehničke škole, tim savremenih gimnazijalki izborio je prolaz u polufinale ovog turnira.\nUsledio je težak i neizvestan meč pun preokreta protiv tima III beogradske gimnazije, u kom je suparnički tim imao više iskustva i sreće u prelomnim momentima, pa je tako odneo pobedu.\nSavremeni tim koji obećava\nZahvaljujući uigranom timu, razvijenom timskom duhu i želji za pobedom, učenice predvođene profesorom fizičkog vaspitanja Stefanom Radojičićem uspele su da se izbore za odlično treće mesto u opštini Vračar.\nUz predanost i posvećenost, treninge i trud, prava snaga ovako dobrog tima će tek doći do izražaja na predstojećim takmičenjima. Sigurni smo da tim savremenih gimnazijalki nadalje čekaju još veći uspesi i čestitamo im na dosadašnjim pobedama.


Region o Hadžiću: Hapšenje dobro za Srbiju | Info | EX YU\n27. septembar, 21:44\nRegion o Hadžiću: Hapšenje dobro za Srbiju 0 Podeli Podeli na facebook Podeli na twitter Podeli na viber Pošalji na mail\nRegion o Hadžiću: Hapšenje dobro za Srbiju\n20.07.2011. / 22:40\nHapšenje haškog optuženika Gorana Hadžića pozdravili danas i susedi, Slovenija i Makedonija. Hrvatska smatra da je dobro da se vlada u Srbiji konačno odlučila za punu saradnju sa Haškim sudom.\n"Tim činom Srbija je načinila još jedan korak ka Evropskoj uniji", navodi se u saopštenju Ministarstva spoljnih poslova Slovenije i dodaje da su hapšenja i suđenja svim optuženim za ratne zločine od velike važnosti za pomirenje zemalja bivše Jugoslavijep, renela je agencija STA.\nHapšenje je pozdravio i premijer Borut Pahor, koji je pohvalio srpske vlasti, naročito predsednika Borisa Tadića.\nPahor je naveo da je ubeđen da će, ukoliko svi politički akteri pokažu snažnu političku volju za prevazilaženje nesuglasica iz prošlosti i za rešavanje pitanja koja se tiču budućnosti, ovaj deo Evrope postati "veoma privlačna oblast za proširenje EU".\nPredsednik Slovenije Danilo Tirk pozdravio je akciju srpskih vlasti, navodeći da nasilje nad nezaštićenim ljudima veliko zlo i veliki zločin.\nOn je kazao da svi ratni zločinci moraju da budu privedeni pravdi i da je to jedini put ka ostvarivanju pravde, ljudskog dostojanstva i dugotrajnog mira.\nPredsednik Hrvatske Ivo Josipović ocenio je da je, bez obzira na to što se sasvim sigurno može reći da se sa hapšenjem Gorana Hadžića kasni, pravda spora, ali dostižna i da je dobro da se vlada u Srbiji konačno odlučila za punu saradnju sa Haškim sudom.\n"To je dobro i sa stajališta pravde za naše međususedske odnose, a pre svega za samu Srbiju", istakao je Josipović.\nJosipović je, tokom posete Rijeci, izrazio nadu da će Haški sud obaviti svoj posao na najbolji mogući način.\nUpitan kako komentariše to što su i Hadžić i Mladić uhapšeni u Srbiji, Josipović je rekao da to pokazuje da su se tu i skrivali, prenela je Fena.\n"Znamo da u mnogim zemljama nije uvek bilo volje za saradnju sa Haškim sudom", rekao je Josipović i dodao da je dobro da se "konačno i vlada u Srbiji odlučila za punu saradnju".\nLideri sprskih stranaka u Makedoniji izjavili su da je hapšenje poslednjeg haškog optuženika Gorana Hadzića dobra vest za budućnost Srbije, ali su izrazili uverenje da tu nije kraj zahteva međunarodne zajednice.\nLideri Demokratske partije Srba u Makedoniji i Srpske napredne stranke, Ivan Stoiljković i Dragiša Miletić, imali su suprotstavljena mišljenja u odnosu na današnje hapšenje Hadzića, ali su saglasni da se time zatvara jedno poglavlje a otvara novo.\nStoiljković, koji je deo vladajuće koalicije u Makedoniji, rekao je da kao evrorealista smatra da će put ka EU, bez obzira na celokupnu dobru volju, ne samo Srbije već i drugih zemalje Zapadnog Balkana biti i dalje opterećen ozbiljnim obavezama kako na domaćem tako i na međunarodnom planu.\n"Hadžić je poslednji čovek koji je izručen, a ratni zločin tek treba dokazati. Ne znam da li je to krajnji zahtev ili će se to proširiti na neke druge osobe... Mislim da je trebalo da se i ovoj predmet sudi u Srbiji", kazao je Miletić koji je deo opozicionog bloka u parlamentu.


Novinarka Nevenka Ćirović pristupila Demokratama\nLeave a Comment on Novinarka Nevenka Ćirović pristupila Demokratama\n– Demokratskoj Crnoj Gori danas je pristupila Nevenka Ćirović, ugledna novinarka koja se zbog svoje slobodne riječi, hrabrosti, posvećenosti i nepokolebljivosti u borbi za slobodnu Crnu Goru svih njenih građana, našla na meti režima, saopštili su iz ove partije.\n“Demokrate nastavljaju da okupljaju iskrene i istinske borce za promjene i uspostavljanje pravednog, jednakog i slobodnog društva”, naveli su.\nKao osnovni motiv pristupanja Demokratama, Nevenka Ćirović navodi politiku pomirenja, jednakosti i solidarnosti, kao i promovisanje politike socijalnog, međureligijskog, međunacionalnog mira, što ona inače baštini u svom javnom djelovanju.\nOna je izrazila posebno zadovoljstvo što će zajedno sa velikom porodicom biti u prilici da da puni doprinos u smjeni poslednjeg autokratskog režima u Evropi.\nPredsjednik Demokrata, Aleksa Bečić izrazio je zadovoljstvo činjenicom da je partija od danas snažno ojačana sa još jednim dokazanim borcem za slobodu, ljudska prava i jednakost i istakao da je Nevenka Ćirović svojim postupcima i javnim djelovanjem pokazala kako se bori za pravdu, dostojanstvo i slobodnu riječ, čuvajući profesiju.\nTags: DEMOKRATE CG featured nevenka ćirović novinarka pristupila demokratama\nPrevious Entry Đukanović čestitao Kurban-bajram\nNext Entry Jonica insistira da besplatni udžbenici za sve osnovce budu dio trećeg paketa mjera


30. July, 13:19\nCvijanović: Srpska je razvijena, Banjaluka veliko gradilište 0 Podijeli Podijeli na facebook Podijeli na twitter Podijeli na viber Pošalji na mail\nPredsjednik Republike Srpske Željka Cvijanović poručila je danas da je Republika Srpska razvijena, da republičke vlasti rade na njenom daljem razvijanju, a da je Banjaluka, kao ogledalo Srpske, veliko gradilište.\n"Iza nas je mnogo godina mukotrpnog rada, ne samo u smislu pravljenja boljeg ambijenta za život, nego i odolijevanja raznim političkim pritiscima. Došlo je vrijeme, prije par godina, kada možemo da se u potpunosti oslonimo na Srbiju i sve ono što radimo bilježimo kao zajednički rezultat i uspjeh", rekla je Cvijanovićeva u banjalučkom naselju Petrićevac u obraćanju na svečanosti otvaranja tronamjenskog objekta - ambulanta, obdanište i mjesna zajednica, piše Srna.\nOna je naglasila da je ponosna na ono što je Srpska danas, jer je Srpska najvažnija kao mjesto u kojem žive i rade njeni građani, a koju predstavnici Republike Srpske žele napraviti kao dobro mjesto za buduće generacije.\nPredsjednik Srpske je zahvalila Srbiji na pomoći u realizaciji velikih projekata proteklih godina, ali i onih projekata koji su od značaja za lokalne zajednice.\n"Nekada su važniji zbog toga što nose ime `Srbija` i što dolaze iz Srbije, nego zato što je riječ o nekom finansijskom iznosu i to poštujemo i cijenimo i zahvalni smo na tome", rekla je Cvijanovićeva.\n"Banjaluku razvijamo od mjesne zajednice do mjesne zajednice. Radi se predano i dobro je znati da lokalna vlast to zajedno radi sa republičkom vlasti, a ova opet zajedno sa Srbijom. Ovi objekti ovdje su velika stvar, važno je da imamo ambulantu, posebno vrtić, ali i mjesnu zajednicu, da imamo mjesto koje predstavlja jezgro mnogih aktivnosti", rekla je Cvijanovićeva.\nOna je dodala da je republičkoj vlasti podjednako važna svaka opština i grad u Srpskoj, jer žele da cijela Republika korača ponosno naprijed.\n"Srbija će uvijek stajati uz Republiku Srpsku i to je ono što nama daje snagu, ali je i obaveza da se razvijamo i stižemo dobre rezultate. Volimo kada je Srbija prva bilo u sportu ili ekonomiji. Srbija je najozbiljnija zemlja u našem regionu, ozbiljna država i naravno da želimo da idemo u korak sa svim dostignućima u Srbiji", istakla je Cvijanovićeva.\nOna je naglasila da nekada više od onoga što su institucionalne veze znači imati ljude koji znaju te veze pretvoriti u opšte dobro, a što znači opšte dobro i za Srpsku i za Srbiju.\nCvijanovićeva je rekla da ono što je obećano i izvršeno, te još jednom istakla da je Srpska ponosna što je upravo ovdje prva posjeta premijera Srbije Ane Brnabić nakon reizbora na ovu funkciju.\n"Doći ovdje jedanaesti put, a biti predsjednik Vlade, nije mala stvar. Prema tome, mi smo destinacija koja je najomiljenija, najdraža i prioritetna i moramo biti na to ponosni. Zahvalna sam i na prijateljstvu i odgovornosti koje pokazuje i predsjednik /Srbije Aleksandar/ Vučić", rekla je Cvijanovićeva.\nOna je ponovila da je velika stvar prijateljstvo koje zvaničnici Srpske i Srbije imaju, te da je to obostrano bogatstvo dvije republike, te najavila još mnogo zajedničkih projekata u budućnosti.\n"Živjela Srbija, živjela Republika Srpske", poručila je Cvijanovićeva.\nŽeljka Cvijanović Republika Srpska Srbija Ana Brnabić\nUpravo gledate Bajova kula: Plaža u bokokotorskom zalivu idealna za sve generacije! 0 Video Pre 44 min Ukoliko planirate da posjetite Bokokotorski zaliv vjerovatno vas zanima koje su to plaže popularne i kakva je ponuda...


Bečejski Mozaik 11 mart 2011\nTom prilikom Medurić je rekao da je zadatak Saveta da organizuje javne radove, da se bavi dodatnom obukom i obrazovanjem nezaposlenih, da pruža podršku malim i srednjim preduzećima, kao i svim ostalim delatnostima koje mogu pomoći da se broj nezaposlenih u opštini smanji, ali prvenstveno da izradi lokalni program zapošljavanja, što je učinjeno krajem prošle godine i njime je predviđeno da se sredstvima opštine subvencioniše samozapošljavanje 13 lica i zapošljavanje 17 radnika kod poslodavaca. Medurić je tada istakao i da će realizacija akcionog plana za zapošljavanje početi kada se definišu mehanizmi raspodele i sistemi kontrole uloženih sredstava, u saradnji sa Pokrajinskim sekretarijatom za rad, zapošljavanje i ravnopravnost polova.\nNa pitanja šta je do sada urađeno, kako teku pripreme i kada će početi realizacija planiranih programa, Medurić je odgovorio:\n„Delatnost lokalnog Saveta za zapošljavanje se u proteklih mesec - dva dana svela na davanje saglasnosti javnim preduzećima i ustanovama za učešće na raspisanim konkursima za javne radove. Očekujemo da dobijemo povratnu informaciju o ugovoru, kojim su predviđene faze aktiviranja sredstava iz tog akcionog plana. Takođe je u toku procedura vezana za aktiviranje ostalih predviđenih sredstava, odnosno očekujemo da dobijemo povratnu informaciju o tome kada treba da raspišemo konkurse i uputstva o formi kako treba postupati kad se te pare aktiviraju. Nisam čuo od okolnih opština da je ijedna već aktivirala deo sredstava i očekujem u nekom narednom periodu da će to biti učinjeno. Ne mogu reći tačno vreme, jer ne zavisi samo od nas, ali prosto januar i februar je period kada se budžet manje puni.“\nOn je podsetio i da je lokalni Savet za zapošljavanje pokrenuo aktivnosti za obezbeđivanje drugog, adekvatnog prostora za rad jedinice Nacionalne službe za zapošljavanje u Bečeju. U pitanju je zgrada gde je bio restoran „Fontana“ u ulici Braće Tan. „Mi smo Nacionalnoj službi za zapošljavanje ponudili prostor i uputili sve dokumente, a sada od njih očekujemo konkretne korake“, rekao je Medurić.\nViše iz ove kategorije « Zimske aktivnosti udruženja mladih: BUM u februaru\tDruštvo prijatelja dece: Kosmopolite u Švajcarskoj »


Vučić i Tači telefonom o ubistvu Ivanovića. Kocijančič: Dogovorili nastavak dijaloga | KoSSev\nVest je ažurirana u četvrtak, 18. januar, 2018 - 17:10\nPredsednik Srbije Aleksandar Vučić i kosovski predsednik, Hašim Tači, razgovarali su večeras telefonom. Tema razgovora bilo je i ubistvo Olivera Ivanovića - potvrđeno je iz Beograda i Prištine, u odvojenim saopštenjima. "Oba predsednika složila su se da relevantnim institucijama daju dovoljno vremena da vrše svoj posao profesionalno i nezavisno, jer je to ključ svega za pronalazak počnilaca ovog ubistva" - saopšteno je iz kosovskog predsedništva. "Zajednički su izrazili žalјenje i složili se da je otkrivanje i privođenje pravdi počinilaca tog užasnog krivičnog dela od klјučnog značaja za očuvanje mira i poverenja među lјudima" - stoji, sa druge strane, u saopštenju iz Beograda.\nČetvrtak, 18. januar, 2018 - Kocijančič: Predsednici dogovorili nastavak dijaloga\nA iz EU danas su saopštili i nove detalje razgovora dvojice razgovora, navodeći da su dogovorili i nastavak dijaloga.\nPrva runda tehničkih razgovora Beograda i Prištine, posle više od godinu dana pauze, prekinuta je zbog ubistva Olivera Ivanovića. Istog dana srpski predsednik, Aleksandar Vučić, naveo je "mi smo uvek spremni da razgovaramo"i "mi nikad dijalog nismo prekidali i nastavićemo ga".\nDirektor Kancelarije za KiM, Marko Đurić, međutim, dan kasnije ističe da nema nastavka dijaloga u Briselu dok Srbija ne dobije odgovore o ubistvu Olivera Ivanovića.\nA dan nakon što su dvojica predsednika razgovarala telefonom, iz EU navode da je tokom ovog razgovora dogovoren upravo nastavak dijaloga.\n"Predsednici Vučić i Tači razgovarali su telefonom juče, kasno popodne i prvo su se složili da nastave dijalog kojim fasilitira EU za normalizaciju odnosa, i drugo takođe su govorli o ubistvu," rekla je Kocijančič medijima u Briselu, navodeći da su istakli važnost istrage u slučaju ubistva Ivanovića i da se počinioci privedu pravdi i saradnje obe strane.\nNema detalja kada će se tačno dijalog i nastaviti.\nDvojica sagovornika saglasila su se i da je "dijalog Srba i Albanaca, kao i zajednički rad na smirivanju i stabilizaciji prilika na Kosovu i Metohiji, od klјučnog značaja za obe strane" - navode takođe iz Beograda.\nDodaje se i da je srpski predsednik još jednom zatražio od Tačija da "prihvate učešće srpskih državnih organa u provođenju istrage o ubistvu Ivanoviću kako bi taj gnusni zločin u najkraćem mogućem roku bio razrešen".\nTači je, sa druge strane, "uverio" Vučića da "nadležni tužilački i policijski organi sprovode intenzivne istrage o otkrivanju i izvođenje pred lice pravde onih koji su počinili ubistvo" i da su "relevantne vlasti Republike Kosovo spremne da sarađuju i prihvate bilo koju vrstu pomoći".


"Crta": Napadnut naš posmatrač, pozivamo sve na smirenost i poštovanje zakona - Istinomer\n„Crta“: Napadnut naš posmatrač, pozivamo sve na smirenost i poštovanje zakona\nU poslednja dva sata u dva slučaja ugrožena je bezbednost “Crtinih” posmatrača, saopštila je ova posmatračka misija na vanrednoj konferenciji za medije.\n“Jedan slučaj desio se na Novom Beogradu van biračkog mesta, a drugi na Zvezdari, na biračkom mestu. Incident ispred biračkog mesta na Novom Beogradu desio se kada je nepoznati muškarac fizički napao člana mobilnog posmatračkog tima ‘Crte’ tokom posmatranja dešavanja ispred biračkog mesta. Napad se desio kad su ‘Crtini’ posmatrači pokušali da dokumentuju vođenje evidencije birača ispred biračkog mesta i potencijalne kupovine glasova. Nepoznata muška i ženska osoba, koje su kod sebe imale spiskove, najpre su verbalno nasrnule na dvočlani mobilni tim ‘Crte’, a potom je muškarac udario u glavu ‘Crtinog’ posmatrača i zatim ih oboje polio vodom”, saopštila je “Crta” posmatračka misija.\nKako se napominje, posmatrači nisu teže povređeni, a slučaj se prijavljuje policiji. Drugi incident desio se na biračkom mestu na Zvezdari, kada je posmatrač ‘Crte’ otkrio da se vodi paralelni spisak birača na biračkom mestu, što je protiv izbornih procedura. “Kada je posmatrač o tome pokušao da dobije dodatne informacije od članova biračkog odbora, oni su se vidno uznemirili i počeli da viču, nakon čega je nastalo i komešanje. Nakon toga ‘Crtin’ posmatrač je napustio biračko mesto, jer je procenio da mu je bezbednost ugrožena”, istakla je “Crta” posmatračka misija, koja je pozvala sve izborne aktere “na smirenost i poštovanje zakona i izbornih procedura kako bi se izborni dan završio u miru i u skladu sa demokratskim standardima”.\n“Crta” posmatračka misija saopštila je da je do 16 časova na glasanje za odbornike za Skupštinu grada Beograda izašlo ukupno 36,9 odsto građana upisanih u birački spisak. Podsetimo, pravo glasa na ovim izborima ima ukupno 1.606.931 birač.


31 akcija za Cupriju - www.pepeljuga21veka.org.rs\n31 akcija za Cupriju\nНепрочитана порукаод pepeljuginadobravila » 22 Нов 2010, 13:23\nSubota 13 novembar 2010 godine nasa mala ekipa je krenula na put i tom prilikom je dosla u Cupriju gde je dodelila oko 3000 komada odevnih predmeta i obuce, kolica za bebe, dubak, flasice za bebe i hranu.\nPomoc je namenjena siromasnim porodicama sa decom kako novorodjenim bebama tako i deci do 5 godina starosti.\nPomoc je predata ljudima iz DSS Cuprija koji su rpeuzeli na sebe da na podricju opstina Cuprija Jagodina i Paracin podele porodicama. Zbog medijske blokade koju drzi Gospodin Palma nije dozvoljeno lokalnim tv kucama i radiju da snime ovaj dogadjaj, verovatno iz razloga sto nismo nista poneli za njegovu zirafu.\nOvo je pocetak saradnje izmedju nas i ocekujemo njihov dolazak ovih dana da preuzmu dalju pomoc u vidu garderobe za starije gradjane kao i obucu, i ostalo sto budemo mogli da obezbedimo.\nEvo kako sam izmucila ljude da se pate zbog aparata SLIKA ZAROBLJENA NA NEMACKOM SERVERU\nMoj brat se muci sa aparatom\nДанас је 25 Мар 2019, 12:36


27.03.2016 u 14:01\n„Roze trka” oko Savskog jezera\nGradonačelnik Beograda Siniša Mali i ministar omladine i sporta Srbije Vanja Udovičić učestvovali su u „Roze trci” oko Savskog jezera, koja je održana povodom Nacionalnog dana borbe protiv raka dojke. Gradonačelnik je rekao da ova trka spaja sport, zdravlje ali i napore da se ukaže na značaj prevencije ove bolesti. „Ova trka, koja ima humanitarni karakter, ukazuje na značaj prevencije ove bolesti. Ukoliko se bolest uoči na vreme u više od 97 odsto slučajeva je izlečiva. Grad Beograd je prošlog vikenda otvorio tri doma zdravlja, a ovog vikenda je otvoreno pet domova zdravlja koje je je posetilo gotovo hiljadu žena i prošlo besplatne preglede, bez uputa i čekanja”, istakao je Mali i pozvao sugrađanke da iskoriste mogućnost besplatnih pregleda i da češće idu na preglede kako bi na vreme


17.05.2022 u 14:29\nMOSKVA – Rusija se i zvanično povlači iz Saveta država Baltičkog mora, saopštilo je danas rusko Ministarstvo spoljnih poslova. Takva odluka, kažu, doneta je kao odgovor na „neprijateljske akcije”, prenose RIA Novosti. „U odgovoru na neprijateljske akcije, ruski ministar spoljnih poslova Sergej Lavrov poslao je poruku izaslanicima država članica CBSS, visokom predstavniku EU Žozepu Borelju, kao i Sekretarijatu Saveta u Stokholmu, obaveštavajući ih o povlačenju Rusije iz organizacije. Istovremeno, Skupština Ruske Federacije odlučila je da se povuče iz Parlamentarne konferencije Baltičkog mora”, navodi se u saopštenju Ministarstva, prenosi agencija TAS S. Ministarstvo napominje da povlačenje iz Saveta država Baltičkog mora neće uticati na prisustvo Rusije u regionu i poručuje da su\n16.05.2022 u 08:31\nBRISEL - U Estoniji danas počinju veliki vojni manevri NATO, za koje se smatra da su među najvećima ikada održanim u istoriji Baltika. Manevri kodnog imena „Jež” biće održani u Estoniji tokom naredne dve nedelje i u njima će učestvovati 15.000 vojnika iz deset zemalja, uključujući britanske, američke, finske i švedske. Uprkos tome što su vojne vežbe planirane mnogo pre nego što je Rusija započela invaziju na Ukrajinu, one će biti održane u trenutku povećane napetosti između NATO i Moskve. Ovi manevri su veoma simbolični za baltičke države u kontekstu ruske vojne operacije u Ukrajini jer imaju za cilj da testiraju sposobnost tih zemalja da odgovore na sličan upad neprijateljskih snaga, ocenjuje Bi-Bi-Si, preneo je Tanjug.\n15.04.2022 u 15:16\nRuski admiral upozorio: Držaćemo na nišanu brodove NATO-a u Baltičkom moru\nMOSKVA – Snage Baltičke flote pratiće akcije brodova NATO-a tokom vojnih vežbi koje počinju u tom regionu, a u slučaju agresivnih planova sve mete će biti „na nišanu”, rekao je bivši komandant Baltičke flote, ruski admiral Vladimir Valujev. „Cilj vojnih vežbi koje održava NATO je da se pokaže snaga i jedinstvo saveznika. Međutim, Baltička flota ima dovoljno obalskih sistema i brodske posade da se suprotstavi pretnjama. Vrši se izviđanje svim sredstvima. U slučaju da se jave agresivni planovi, sve mete će nam biti 'na nišanu'”, upozorio je admiral, preneo je Sputnjik. On je podsetio da su u nedavnoj prošlosti brodovi NATO-a, zajedno sa ruskom Baltičkom flotom, svake godine održavali vojne vežbe „Baltops” u cilju uvežbavanja interakcije na vodi i kopnu. „Međutim, sada scenario više\n23.03.2022 u 13:58\nAktivisti Grinpisa protestovali zbog uvoza ruske nafte u Evropsku uniju\nKOPENHAGEN - Aktivisti nevladine ekološke organizacije Grinpis doplivali su danas do ruskog naftnog tankera u Baltičkom moru protestujući zbog uvoza ruske nafte u Evropsku uniju, kojim se, kako kažu, finansira rat u Ukrajini. Evropska unija i njeni saveznici uveli su oštre sankcije Rusiji zbog napada na Ukrajinu, uključujući zamrzavanje sredstava centralne banke, ali njima nisu obuhvaćeni nafta i gas. „U četvrtoj nedelji Putinovog rata, brodovi i dalje stižu u Evropu iz Rusije, prevozeći naftu kojom se finansira Putinov rat u Ukrajini”, navodi u saopštenju Grinpis, preneo je Tanjug. Grinpis, takođe, poziva Uniju da se ujedini i uvede zabranu uvoza ruske nafte i gasa na sutrašnjim samitima u Briselu, gde će se okupiti 30 članica NATO, EU i članice G7 zajedno s Japanom.\n18.02.2022 u 19:17\nAmerika razmatra vojno jačanje baltičkih zemalja\nMINHEN – Potpredsednica SAD Kamala Haris saopštila je baltičkim liderima da Vašington razmatra vojno jačanje njihovih država u trenutku kada se ukrajinsko-ruska kriza usložnjava, izjavio je danas predsednik Litvanije Gitanas Nauseda. „Rečeno nam je da se u ovom trenutku razgovara o jačanju baltičkih država, jer pretnje zahtevaju odgovor kako u okviru NATO formata, tako i od naših američkih saveznika”, naveo je u video izjavi Nauseda, koji danas sa drugim baltičkim liderima boravi u Minhenu, prenosi Rojters. On je rekao i da očekuje da će takva odluka uskoro biti doneta i izrazio je nadu da će ministri odbrane tih zemalja moći o svim detaljima da razgovaraju u Viljnusu, javlja Tanjug. Lideri baltičkih država Letonije, Litvanije i Estonije sastali su se danas sa američkom\nBRISEL - Članice NATO, Estonija, Letonija i Belorusija će obezbediti Ukrajini protivvazdušno i defanzivno oružje, izjavili su danas u zajedničkom saopštenju ministri odbrana te tri zemlje. „Estonija, Letonija i Litvanija, kao i saveznici, rade zajedno da pomognu Ukrajini na polju bezbednosti”, navodi se u izjavi, prenosi Tanjug. Estonija će poslati naoružanje Džavelin, a Letonija i Litvanija Stingere. Američki Stejt department dozvolio je Litvaniji, Letoniji i Estoniji da dostave oružje Ukrajini, izjavila su tri izvora upoznata sa ovim pitanjem.\n13.01.2021 u 10:16\nTALIN - Estonski premijer Juri Ratas objavio je da podnosi ostavku pošto je njegova Partija centra pod istragom o korupciji vezanoj za jednu kompaniju za nekretnine. „Danas sam doneo odluku da podnesem ostavku kao premijer”, napisao je Ratas koji je predsednik te stranke, u poruci objavljenoj preko Fejsbuka posle višesatnog sastanka. Njegova ostavka povlači pad koalicione vlade desnog centra, u kojoj je takođe jedna partija ekstremne desnice. Međutim, malo je verovatno da će biti održani novi izbori. Predsednica Kersti Kaljulaid ima rok od 14 dana da imenuje novog premijera koga zatim treba da odobri parlament. Ratas je rekao da se nada da će njegova ostavka doprineti da se osvetle sve okolnosti istrage o korupciji ali je naglasio da nije doneo nikakvu zlonamernu ili svesno


/ POSLEDNJE LETO U STOLEĆU\nFabio Đeda\tPOSLEDNJE LETO U STOLEĆU\nTokom poslednjeg leta dvadesetog veka jedan deda i njegovog unuk prvi put se sreću posle niza porodičnih nesporazuma koji su neminovno stvorili jaz između njih dvojice. Deda, Jevrejin, rođen petog septembra 1938, na dan kad su u Italiji doneti rasni zakoni, proveo je život ubeđen da pravo na život nema. Duboko zašao u godine, izabrao je mali planinski zaselak u kojem se za vreme rata skrivao sa svojom porodicom, da u njemu skonča svoj vek. Njegov unuk, osećajan i otvoren dečak, kojeg su mu poverili na čuvanje tokom očevog lečenja od opake bolesti, silovito i nepredviđeno prodire u poslednju etapu starčevog života. I dok na obalama veštačkog jezera podno planine dečak stiče prva istinska saznanja o životu, postavlja se pitanje da li će svojom nevinošću i dečačkim poletom uspeti i da izvuče umornog starca iz bolne neprilagođenosti koja ga je pretvorila u živu utvaru... ISBN\nTokom poslednjeg leta dvadesetog veka jedan deda i njegovog unuk prvi put se sreću posle niza porodičnih nesporazuma koji su neminovno stvorili jaz između njih dvojice. Deda, Jevrejin, rođen petog septembra 1938, na dan kad su u Italiji doneti rasni zakoni, proveo je život ubeđen da pravo na život nema. Duboko zašao u godine, izabrao je mali planinski zaselak u kojem se za vreme rata skrivao sa svojom porodicom, da u njemu skonča svoj vek. Njegov unuk, osećajan i otvoren dečak, kojeg su mu poverili na čuvanje tokom očevog lečenja od opake bolesti, silovito i nepredviđeno prodire u poslednju etapu starčevog života. I dok na obalama veštačkog jezera podno planine dečak stiče prva istinska saznanja o životu, postavlja se pitanje da li će svojom nevinošću i dečačkim poletom uspeti i da izvuče umornog starca iz bolne neprilagođenosti koja ga je pretvorila u živu utvaru. Novi roman Fabija Đede pripovest je ispričana u dva glasa – glasom unuka koji je već odrastao čovek i glasom njegovog dede – u kojoj se nevini dečji svet sreće sa svetom starih, oslikavajući dodir između početka i kraja života. Deo priče, onaj koji pripoveda starac, prožet je potresnim istinitim događajima i njihovim pogubnim posledicama za čitavu jednu generaciju.\nFabio Đeda je rođen u Torinu 1972. Njegova prva dva romana, Per il resto del viaggio ho sparato agli indiani i U moru ima krokodila (Mladinska knjiga Beograd, 2011) bila su u izboru za uglednu italijansku književnu nagradu Strega. Knjiga U moru ima krokodila prevedena je na više od trideset jezika, a u toku su pripreme za snimanje filma. Fabio Đeda igra fudbal za klub Osvaldo Sorijano, italijansku fudbalsku reprezentaciju pisaca.


petak 10. avgust 2007.\nPoslednji dani BELEF-a u zatvorenom prostoru\nBEOGRAD - LJubitelji fado muzike i portugalske gitare danas će moći da uživaju u koncertu Antonija Šainja, čuvenog portugalskog umetnika, koji će u Velikoj sali Studentskog kulturnog centra u 21 sat, nastupiti u triju sa pevačicom Izabelom Morinjo i Karlosom Silvom koji će svoj pečat dati sviranjem na klasičnoj gitari.\n- Drago mi je svaki put kada fado muziku izvezem u neku drugu, daleku zemlju. Vidim da se to ljudima dopada...\nTreći deo „Noćne straže“\nLONDON - „Straža sumraka“, treći i poslednji deo filmske trilogije „Noćna straža“ koja je doslovce preko noći proslavila kazahtanskog reditelja Timura Bekmambetova, produciraće američka kompanija „Foks“. Film se uveliko snima u Velikoj Britaniji i SAD, a svetska premijera se očekuje početkom iduće godine.„Noćna straža“ je superiorna ekranizacija knjiga Sergeja Lukjianenka, ruskog majstora fantastike, o privremenom primirju ... Kompletan tekst\nPozorište ponovo plovi\nNOVI SAD - „Brod teatar“ usidren kod Beogradskog keja na Dunavu, danas će podići svoje sidro i započeti krstarenje „Plovnim putevima Vojvodine“. Kao i prethodne tri godine, ovo putujuće pozorište na vodi, do 1. septembra „utabanom stazom“ koja podrazumeva plovidbu Dunavom, Tisom i kanalom Dunav - Tisa-Dunav, baciće svoje sidro 12 puta na plažama vojvođanskih gradova, odakle će sa broda, mala ... Kompletan tekst\nOnlajn časopisi pomažu umetnost\nBEOGRAD - Likovni časopisi i institucije koje se bave zbivanjima u likovnom svetu u dubokoj su krizi. Ipak, tračak svetlosti u tunelu predstavlja pojava specijalizovanih onlajn portala koji, osim što omogućuju brže informisanje stručnjaka, daju ljubiteljima umetnosti besplatan uvid u aktuelna dešavanja na tom polju. Nekada jedini i za opstanak likovne scene, časopisi za likovnu umetnost dobili su važnu podršku ... Kompletan tekst\nPoetske večeri „Trećeg trga“\nBEOGRAD - Skromnoj letnjoj ponudi kulturnih zbivanja u Beogradu priključio se „Treći Trg“ organizovanjem poetskih tribina, prenosi ... dalje\nFilmski festival na Zlatiboru\nBEOGRAD - Drugi međunarodni studentski filmski kamp „Interakcija“ svečano će biti otvoren 12. avgusta u hotelu „Palisad“ na Zlatiboru, saopštio je ... dalje


Odgovornost / Za stanovništvo / Početna - Wiener Städtische osiguranje\nPočetna / Za stanovništvo / Odgovornost\nUprkos Vašoj maksimalnoj pažnji i želji da izbegnete greške ili neželjene okolnosti u životu i poslovanju, one se svakodnevno dešavaju. Neki propusti mogu imati posledice po druge ljude, koji imaju zakonsko pravo da zahtevaju odštetu.\nOdštetni zahtevi podneti protiv Vas kao pojedinca, ili vaše firme, mogu biti veoma visoki i naneti Vam veliku materijalnu štetu. Pored toga, njihovo rešavanje će Vam oduzeti vreme i energiju. Zato Vam predlažemo da razmislite o našoj polisi osiguranja od odgovornosti.\nU prilici smo da Vam ponudimo osiguranje od opšte, profesionalne i odgovornosti vezane za specifične delatnosti. Na ovaj način sebe i svoje najmilije možete zaštititi od štete učinjene trećem licu u slučaju da ste uzrokovali nečiju smrt, povredu tela ili zdravlja, kao i od oštećenja ili uništenja stvari.


Spavao sam sa napadačem Arsenala\nFudbalski Tipovi > Fudbal Vesti > 51-ogodišnji politi…\n51-ogodišnji političar i deklarisani gej: Spavao sam sa napadačem Arsenala\nBrajan Kolman, 51-ogodišnji političar i deklarisani gej, nekada najplaćeniji lokalni političar u Velikoj Britaniji napravio je neverovatno priznanje o svom seksualnom životu na svom blogu. Zagolicao je radoznalost javnosti objavivši da je spavao sa jednim napadačem Arsenala, ali nije hteo da otkrije ništa više o identitetu tog fudbalera.\nKolman nije dao naznake o kom igraču je reč, osim što je rekao da je u pitanju napadač. Njegova skandalozna izjava o seksualnom životu objavljena je na blogu prošle nedelje nakon planova fudbalskog kluba Barnet da promeni stadion.\n– Za nekoga koga toliko malo interesuje fudbal, mada sam bio na utakmici Barneta i Port Vejla pre nekoliko godina, i spavao sa jednim napadačem Arsenala, nije mi mnogo bitno da li će Barnet ostati u ligi i gde će igrati – napisao je 51-ogodišnji političar.\nOstaje nejasno gde se taj “susret” dogodio i koji fudbaler je u pitanju. Kada su ga danas kontaktirali, Kolman nije želeo da otkrije identitet fudbalera. Homoseksualnost u fudbalu je ponovo tema broj jedan, upravo zbog toga što je mali broj igrača javno opredeljen kao gej, samo 3 profesionalca su u svojoj karijeri priznala.\nIako je otkrio ovu aferu, Kolman nije želeo da otkriva ništa više o svom privatnom životu. Sredovečni političar trenutno je nezavisni odbornik, pošto su ga konzervativci suspendovali zbog hapšenja, u septembru prošle godine, posle napada na ženu, vlasnicu kafea, koja je pokušala da ga fotografiše dok se parkirao u zabranjenoj zoni.\nKolman je svojevremeno predsedavao londonskom vatrogasnom službom i sa 130.000 funti godišnje plate bio najplaćeniji lokalni političar u Britaniji.


Marović i Miler: Dobrim rezultatima potvrđujemo da je Crna Gora kredibilan partner EU\nMarović i Miler: Dobrim rezultatima potvrđujemo da...\nObjavljeno: 03.06.2022. • 12:19 Autor: Ministarstvo evropskih poslova\n„Nova Vlada je odlučna da sprovede sve neophodne reforme i isporuči mjerljive rezultate. Na taj način potvrđujemo da je Crna Gora kredibilan partner EU i državama članicama“, poručila je potpredsjednica Vlade i ministarka evropskih poslova, Jovana Marović na sastanku sa šefom Jedinice za Crnu Goru i Srbiju u Generalnom direktoratu Evropske Komisije za susjedstvo i politiku proširenja, Majklom Milerom.\nMarović je kazala da je ključni prioritet Vlade ispunjavanje obaveza koje vode dobijanju završnih mjerila u poglavljima 23 i 24 do kraja godine, a što će, kako je kazala, ubrzati kompletan pregovarački proces i omogućiti napredak u privremenom zatvaranju ostalih poglavlja.\nOna je prenijela da je Vlada spremna da radi na stvaranju šireg konsenzusa u Skupštini Crne Gore s ciljem donošenja ključnih odluka potrebnih za ispunjenje obaveza s EU agende.\nU tom kontekstu je istakla da su nezavisne sudske i tužilačke institucije ključne za izgradnju društva koje funkcioniše po evropskim principima i standardima.\n„Evropska integracija je ujedinjujući faktor crnogorskog društva i svih političkih činilaca i na tome ćemo graditi osnovu za obezbjeđenje konsenzusa za sprovođenje ključnih reformi u procesu pristupanja EU“, kazala je Marović.\n„Dobar je momenat i u Crnoj Gori i u Evropskoj uniji u EU da vaša država pokaže mjerljive rezultate na planu ispunjenja privremenih mjerila u poglavljima 23 i 24“ poručio je šef Jedinice za Crnu Goru i Srbiju u Generalnom direktoratu Evropske Komisije za susjedstvo i politiku proširenja, Majkl Miler.\nOn je pozdravio usklađenost Crne Gore sa Zajedničkom vanjskom i bezbjednosnom politikom EU i pridruživanje sankcijama prema Rusiji zbog agresije na Ukrajinu.\nMiler je ohrabrio Crnu Goru da nastavi sa dobrim rezultatima istakavši sremnost da dobre poruke iz Crne Gore predstavi državama članicama i institucijama EU.\nOdlučni smo da ostvarimo mjerljiv napredak u oblasti zaštite životne sredine 13.05.2022.


Projekti u vodoprivredi put do kvalitetnijeg života u ruralnim sredinama – Glavni Grad Podgorica\nVlada Crne Gore opredijelila je za ovu godinu više od milion eura za izgradnju seoskih vodovoda širom Crne Gore, čime nastavlja da stvara bolje uslove za život stanovnika na seoskom području i šanse za dalji razvoj poljoprivrede i preduzetništva u ruralnim područjima. Ministar poljoprivrede, Milutin Simović je danas sa Gradonačelnikom dr Ivanom Vukovićem u Lješanskoj nahiji predstavio Program podsticanja projekata u vodoprivredi za 2019. godinu.\nSimović je nagalsio da je zajedništvo siguran put do novih iskoraka, te da će u budućnosti zajedno sa Glavnim Gradom raditi na rješavanju pitanja vodosnabdjevanja u Lješanskoj nahiji. Simović je ocijenio da svi planirani vodovodi imaju svoj značaj, vrijednost i potrebu. „Ovom prilikom ću pomenuti vodovode u Lješanskoj Nahiji, Murovsko vrelo u Petnjici, početak izgradnje vodovoda Brezna u Plužinama, vodovode Laze i Bršno u Nikšiću“, kazao je Simović koji je i ovaj Vladin program predstavio na terenu, zajedno sa saradnicima, mještanima i predstavnicima lokalne samouprave.\nMolok donirao Podgorici polupodzemne kontejnere vrijedne 10.600,00 eura Rješenje nosiocu projekta „KIPS“ kojim je odlučeno da je potrebna izrada...


Beta 11. marta 2021. 08:35\nPotpredsednik Narodne stranke Miroslav Aleksić izjavio je da bi morala da usledi i optužnica „Jovanjica 3“, koja „treba da obuhvati političke nalogodavce i ljude koji su svojim uticajem iz vrha države koordinisali proizvodnju marihuane“, kao i da je ovaj slučaj „Ahilova peta“ predsednika Srbije Aleksandra Vučića.\nOvaj nedeljnik podseća da je u toku sudjenje vlasniku gazdinstva Predragu Koluviji, kao „Jovanica 1“, dok na snagu treba da stupi „Jovanica 2“, na kojoj su neki pripadnici policije i službi bezbednosti.\nAleksić je istakao da „veruje da je ‘Jovanjica’ Ahilova peta ovog režima“. „Zato je Aleksandar Vučić toliko nervozan jer nema odgovor na slučaj ‘Jovanjica’ i sada pokušava da na sve moguće načine opere tragove koji vode do vrha države i do njegovog brata“, naglasio je.\nPrema njegovim rečima, to što Vadimir Djukanović zastupa optužene u ovom predmetu „dokaz je da ih zapravo zastupa cela Srpska napredna stranka (SNS), pogotovo ako vidite da njegove izjave vezane za ‘Jovanjicu’ i odbranu Kendije i ostalih policajaca SNS objavljuje na svom zvaničnom sajtu“.\nAleksić je naveo da je Djukanović postao ključna osoba u srpskom pravosudju jer je „ekspresno“ dobio mesto predsednika skupštinskog Odbora za pravosudje, a odmah nakon toga je automaski postao i član Državnog veća tužilaca i član Visokog saveta sudstva.


Delegacija Republike Turske u posjeti Vladi Federacije BiH: Povratničke zajednice kredibilni partneri u programu izvoza mesa\nDanas je u posjeti Vladi Federacije Bosne i Hercegovine boravila delegacija Republike Turske, predvođena zamjenikom ministra poljoprivrede Mehmetom Danisom te savjetnikom predsjednika Redžepa Tajipa Erdogana za Balkan Sabrijem Demirom. Domaćin susreta bio je premijer Federacije, Fadil Novalić, te ministri Edin Ramić i Šemsudin Dedić.\n„Tema sastanka je bio izvoz mesa u Tursku, čime bi bilo podržano preko 500 porodičnih gazdinstava. Korisnici ovog programa i prioritet će imati gazdinstva iz povratničkih zajednica, te smo ovim zaokružili jedan proces, od podrške razvoju stočarstva do pronalaska garantovanog kupca mesa“, kazao je ministar Edin Ramić.\n„Podigli smo transparentnost u procesu donacije stoke, osiguravamo kvalitet i radimo u saradnji sa Vetereinarskim fakultetom. Sarađujemo sa odgovornim poduzetnicima u lokalnim zajednicama, uključujemo mlade i pružamo šansu održivom razvoju. Napore Federalnog ministarstva raseljenih osoba i izbjeglica je prepoznao premijer Novalić, kao i visoka delegacija iz Turske, te možemo s ponosom reći da imamo njihovo potpuno povjerenje i da je ovo samo početak. Kroz primjer uspješne saradnje na izvozu mesa, povratnička zajednica će se pokazati kao kredibilan partner za izvoz poljoprivrednih proizvoda u budućnosti. Imamo tržište za naše proizvode, vjerujem u naše vrijedne ljude koji će ovo povjerenje opravdati“, zaključio je ministar Ramić.\nU sklopu posjete su prezentirane druge mogućnosti za proširenje saradnje, a najavljena je uspostava konzoricija koja će koordinirati izvoz.


Ambasadore BiH imenuje, postavlja, opoziva i razrješava Predsjedništvo BiH - Istinomjer\nNajavljujući prvu radnu sjednicu Predsjedništva BiH, sa dnevnim redom od “50 tačaka, od kojih je jedna smjena ambasadora”, trenutni predsjedavajući ove institucije, Milorad Dodik obrazložio je način na koji pomenute smjene planira realizovati.\nNajavljujući prvu radnu sjednicu Predsjedništva BiH, sa dnevnim redom od “50 tačaka, od kojih je jedna smjena ambasadora”, trenutni predsjedavajući ove institucije, Milorad Dodik obrazložio je način na koji pomenute smjene planira realizovati:\nPovući ću značajan broj ambasadora i veoma brzo imenovati nove. Zato ću sutra u Banjaluci razgovarati sa predsjednicom Republike Srpske Željkom Cvijanović, jer prema Ustavu Srpske predsjednik Republike predlaže i bira ambasadore, a član Predsjedništva to treba da proglasi. Želim da se ponašam u skladu sa Ustavom Republike Srpske.\nMilorad Dodik, 05.12.2018\nU tom kontekstu, Ustav RS, na koji se Dodik poziva, u svom članu 80. daje ovlaštenja Predsjedniku Republike Srpske da samo “predlaže ambasadore i druge međunarodne predstavnike Bosne i Hercegovine iz Republike Srpske”.\nPredsjednik Republike ukazom, na prijedlog Vlade, postavlja i opoziva šefove predstavništava Republike Srpske u inostranstvu i predlaže ambasadore i druge međunarodne predstavnike Bosne i Hercegovine iz Republike Srpske.\nInače, način izbora imenovanja ambasadora i drugih međunarodnih predstavnika Bosne i Hercegovine regulisan je Odlukom o postupku imenovanja ambasadora i drugih međunarodnih predstavnika Bosne i Hercegovine, donesenoj 03. aprila 2013. godine od strane Predsjedništva BiH, a na osnovu člana V. 3. (a-c) Ustava Bosne i Hercegovine i člana 32. stav 1. a) Poslovnika o radu Predsjedništva Bosne i Hercegovine.\nU skladu sa pomenutim dokumentom, koji je usvojen glasovima tadašnjih članova Predsjedništva BiH, Nebojše Radmanovića, Bakira Izetbegovića i Željka Komšića, “ambasadore i druge predstavnike Bosne i Hercegovine imenuje, postavlja, opoziva i razrješava Predsjedništvo Bosne i Hercegovine, na prijedlog članova Predsjedništva Bosne i Hercegovine”.\nObzirom da predsjednik Republike Srpske samo predlaže ali ne i, kako Dodik kaže, bira ambasadore BiH, te da član Predsjedništva BiH, u skladu sa Odlukom o postupku imenovanja ambasadora i drugih međunarodnih predstavnika Bosne i Hercegovine, to ne može “da proglasi”, već da ambasadore i druge predstavnike Bosne i Hercegovine imenuje, postavlja, opoziva i razrješava Predsjedništvo Bosne i Hercegovine, Istinomjer tvrdnji člana Predsjedništva BiH iz reda srpskon naroda, Milorada Dodika daje ocjenju neistinito.


Nemesis: Malver koji se krije u Volume Boot Record hard diska\nOpisi virusa, 10.12.2015, 00:30 AM\nMalver koji je poznat po napadima na finansijske institucije pretrpeo je značajne promene koje su mu omogućile da postane otporan na restartovanje sistema i da se krije u Volume Boot Record (VBR) hard diska, upozorili su istraživači kompanije FireEye.\nReč je o malveru Nemesis koji se pripisuje kriminalnoj grupi FIN1, za koju se pretpostavlja da je sa ruskog govornog područja, i to na osnovu tragova koji je grupa ostavila u alatima koje koristi, jer je Nemesis ustvari paket alata koje koriste ovi sajber kriminalci za pristup računarima žrtava i krađu informacija o njihovim kreditnim karticama.\nNemesis uključuje backdoorove koji podržavaju različite mrežne protokole i komunikacijske kanale za komunikaciju sa komandno-kontrolnim serverima. Nemesis ima čitav niz kapaciteta koji uključuju: prebacivanje fajlova na servere koji su pod kontrolom hakera, pravljenje snimaka ekrana, beleženje kucanja na tastaturi, "process injection", rad sa procesima i zakazivanje zadataka.\nNove verzije alata a koji su deo Nemesisa koje su detektovane ranije ove godine menjaju Volume Boot Record (VBR) sistema i preuzimaju kontrolu nad procesom bootovanja tako da se komponente Nemesisa učitavaju pre koda operativnog sistema Windows.\nZa Windows računare MBR (Master Boot Record) hard diska je od ključnog značaja za proces pokretanja sistema. MBR čuva informacije o disku, odnosno o svim particijama hard diska, kao i o malom kodu koji se koristi prilikom pokretanja sistema. Taj kod traži primarnu particiju diska koja mora da bude učitana da bi se pokrenuo operativni sistem. Od tada pa nadalje, proces bootovanja se seli na VBR (Volume Boot Record) koji pruža mnogo više detalja o svakoj particiji.\nVBR se nalazi u prvom sektoru svake particije. VBR sadrži kod koji je specifičan za operativni sistem ili program na toj particiji. Na primer, kada je na računaru instalirano više operativnih sistema, svaki operativni sistem je instaliran na posebnoj particiji a svaka particija sadrži VBR sa instrukcijama o tome kako pokrenuti konkretni operativni sistem. VBR daje isntrukcije kodu operativnog sistema da započne proces bootovanja, koji podrazumeva učitavanje neophodnog softvera u memoriju.\nFIN1 je izmenio Nemesis modulom BOOTRASH koji, tokom procesa infekcije računara, prepisuje neke normalne procese bootovanja i smešta se u VBR.\nBOOTRASH kroz kompleksan proces kreira skriveni virtuelni fajl sistem (VFS), koji čuva važne komponente Nemesisa u nedodeljenom prostoru između particija.\nTokom bootovanja računara, BOOTRASH modul sprečava normalno bootovanje sve dok se ne izvrši maliciozni kod koji uzima komponente Nemesisa sačuvane u VFS i ubacuje ih u Windows kernel.\nPre instalacije, BOOTRASH installer prikuplja informacije o sistemu, uključujući i one o verziji operativnog sistema i arhitekturi. Installer može da primeni 32-bitne ili 64-bitne verzije komponenti Nemesisa u zavisnosti od arhitekture procesora. Installer će instalirati bootkit na svakom hard disku koji ima MBR boot partciju, bez obzira na tip hard diska.\nZbog BOOTRASH-a, reinstalacija operativnog sistema neće ukloniti malver Nemesis.\nSistem administratori treba da urade potpuno brisanje svih sistema kompromitovanih bootkitom i da onda ponovo instaliraju operativni sistem.\nOvo nije prvi malver sa ovakvim karakteristikama. Njegovi prethodnici su ROCKBOOT, KINS, TDL4 (Olmarik), Rovnix, Necurs i Carberp. Oni koji su ciljali finansijske institucije su Carberp i KINS, i jedan i drugi visoko efikasni bankarski trojanci. Ipak, ovakvi malveri nisu uobičajeni, uglavnom zato što su kompleksni i zahtevaju veliko kompjutersko znanje da bi se implementirali kako treba a da ne dovedu do rušenja sistema.


MFK Karviná – AC Sparta Praha\n07.04.2020. - 19:47\nArgentinski Instituto sprema tužbu protiv Las Palmasa koja bi mogla da se odrazi i na crveno-bele.\nPauza je zbog korona virusa, a ko zna šta nas sve čeka kada se situacija stabilizuje i lopta ponovo zakotrlja.\nI dalje se prvo čeka odluka na koji način će prvenstva biti nastavljena ili završena, a onda i kada će početi nova, kada će biti prelazni rok...\nMnogo toga je u magli, osim da za mnoge klubove sledi "paklen" period zbog ekonomske krize koja će im udariti na finansije. Među takvima je argentinski Instituto, klub u kojem je karijeru započeo Mateo Garsija, danas član Crvene zvezde.\nKako bi donekle ublažili udarac koji ih očekuje, Argentinci su najavili da će se po okončanju pauze obratiti organima FIFA zbog slučaja 23-godišnjeg krilnog napadača, najavljuje "mundoD", a prenosi Mozzart Sport.\nMONDO je kontaktirao Zvezdu po pitanju tačnosti informacija iz Argentine, odnosno tvrdnji da Las Palmas i dalje čeka novac, ali su nam u klubu rekli da ne žele da kometarišu te navode.\nPreciznije, zahtevaju od Las Palmasa oko 400.000 evra koliko im sleduje po ranije dogovorenih i ugovorom overenih 20 odsto kada španski klub bude prodavao momka iz Kordobe (što se dogodilo prošlog leta kada je stigao u Zvezdu).\nDa se tužba mogla očekivati, nagovešteno je nedavnom izjavom predsednika Instituta, Roberta Kastoldija.\n"Uz ovaj problem sa korona virusom, Las Palmas nam još nije uplatio sredstva za transfer Matea Garsije. Pre karantina smo razgovarali sa njihovim rukovodiocima. Od transfera Garsije ide nam oko 400.000 evra, ali moramo imati u vidu da će taj iznos biti oko 30 odsto manji zbog razlike u kursu. Plaćaće se u pezosima po zvaničnoj vrednosti dolara. S tim novcem na računu nećemo imati problema, bez njega - bićemo u ozbiljnom problemu", pričao je Kastoldija pre mesec dana.\nArgentinski portal navodi da Crvena zvezda nije napravila bilo kakav korak po pitanju uplate Las Palmasu, što znači da su Španci i dalje u problemu za pomenutih 20 odsto koji sleduju Institutu, odnosno da će pred organima FIFA - ukoliko zaista dođe do tužbe - morati da odgovaraju i ljudi iz Zvezdinog rukovodstva.\nPodsetimo, crveno-beli su u avgustu vodili veliku bitnu sa Olimpijakosom za potpis mladog Argentinca. Uspeli su da ga pridobiju, a po našim informacijama iznos transfera je 1.800.000 evra, u tri rate.


Putnici će od 1.maja ponovo moći da lete sa niškog aerodroma "Konstantin Veliki" ka Milanu Bergamu i Malti zahvaljujući najvećem niskotarifnom avio-prevozniku u Evropi Ryanair-u.\nRyanair planira da prvi let ka Bergamu pokrene 1.maja, a cena karata za ovu destinaiju se kreće po ceni već od 12,99€. Od 3. maja planirani su letovi i do Malte, a karte za ovu destinaciju se mogu kupiti po ceni već od 18,99€.\nPodsetimo da Ryanair planira da od 3. jula pokrene letove i za Beč, a čija se cena karte kreće već od 45,99€.\nInače karte možete za sve ove destinacije kupiti na sajtu avio-kompanije, u agencijama ovlašćenim za prodaju avio-karata kao i u holu terminalne zgrade Aerodroma Niš.


Nakon što je Agencija za zaštitu životne sredine objavila izveštaj o stanju kvaliteta vazduha u Srbiji za 2020. godinu, postaje očigledno da već pet godina nema pomaka u rešavanju ovog problema. Naime, petu godinu zaredom, kvalitet vazduha u Beogradu svrstava se u najgoru, treću kategoriju.\nKako je pokret Ne davimo Beograd godinama upozoravao, ništa se ne radi kako bi se građani i građanke zaštitili od opasnog vazduha koji udišu. Srpska napredna stranka u prethodnih osam i Socijalistička partija Srbije u prethodnih 12 godina upravljaju zaštitom životne sredine u Srbiji. Ovo nije tvrdnja koju olako iznosimo, jer smo protiv prethodnog ministra zaštite životne sredine podneli dve krivične prijave i to za krivično delo Nepreduzimanje mera zaštite životne sredine iz čl. 261 KZ i Zbog povrede prava na informisanje o stanju životne sredine iz člana 268 KZ.\nPrema najnovijem izveštaju Agencije, zbog prekoračenja graničnih vrednosti suspendovanim česticama PM 2.5 i PM 10, Beograd se uz Niš, Pančevo, Smederevo, Kosjerić i Užice našao među najzagađenijima u zemlji. Čak i u okolnostima pandemije, kada je u prvih nekoliko meseci, usled mera zatvaranja, došlo do pada zagađenja vazduha, podaci na godišnjem nivou ostaju zastrašujući.\nPrekomerno zagađenje česticama PM 10 zabeleženo je u Velikim Crljenima -107 dana, Obrenovcu – 95, u Bulevaru Despota Stefana – 90 dana, na Novom Beogradu – 74, Vračaru – 42, Starom gradu – 46, Ovči – 44, Mostaru – 32, KBC „Dragiša Mišović” – 24 dana. Prekoračenje zagađenja PM 2.5 česticama zabeleženo je u Velikim Crljenima, na Ušću, Novom Beogradu i Starom gradu. Osim zagađenja ovim, po zdravlje izuzetno štetnim polutantima, u Izveštaju se kao opasnost navodi i zagađenje azot-dioksidom, sumpor-dioksidom i ozonom.\nKao najveći izvori zagađenja suspendovanim česticama PM 2.5 i PM 10 navode se toplane i individualna ložišta, dok su termoelektrane i saobraćaj izvori emisija sumpor-dioksida i azot-dioksida, od kojih u atmosferi, takođe, mogu nastati PM čestice.\nNe davimo Beograd je zajedno sa stručnjacima i organizacijama civilnog društva izradio set kratkoročnih i dugoročnih mera za zaštitu stanovništva pri ekstremnim vrednostima zagađenja vazduha i za dugoročno rešavanje ovog problema, ali ne vidimo nikakve pomake po tom pitanju od strane nadležnih, osim snižavanja kriterijuma merenja kvaliteta vazduha kako bi se isti vazduh prikazao manje opasnim.\nDetaljnije o merama za unapređenje kvaliteta vazduha i zaštite građana čitajte na linku\nJedno je sigurno, podešeni brojevi ne mogu izbrisati posledice udisanja zagađenog vazduha, a one su poražavajuće. Različita istraživanja pokazuju da između 7 i 15 hiljada ljudi prerano okonča svoj život kao posledica aerozagađenja, a ogroman broj je onih koji obole od najtežih bolesti, kao što je kancer pluća. Srbija je i po broju obolelih od kancera pluća među prvima u svetu.


Izmene nepostojećeg zakona i ispunjavanje nepostojećih planova\nPočetak Aktuelno Pod lupom Izmene nepostojećeg zakona i ispunjavanje nepostojećih planova\nZakon o ispitivanju porekla imovine Srbija nema, pa se ne može ni poboljšati, kao što je najavila potpredsednica Vlade, Zorana Mihajlović (http://goo.gl/BhuLd8). Za njegovo donošenje se duže od decenije zalaže profesor Čedomir Čupić, a pre nekolko godina je hitno donošenje najavljivao Aleksandar Vučić. To se dešavalo u doba kada je pisana Nacionalna strategija za borbu protiv korupcije. Međutim, u ovaj strateški dokument nije ušao plan da se donese takav zakon, pa otud nije poznato na osnovu čega profesor Zoran Stojiljković, član Odbora Agencije za borbu protiv korupcije govori o tome da je rok za donošenje prva polovina ove godine (Politika, 21. januar "Hoćemo li dobiti zakon o poreklu imovine").\nStrategijom i Akcionim planom nije predviđena ni jedna aktivnost ni u vezi sa postojećim mehanizmima koji već postoje u pravnom sistemu. U junu 2013 smo u komentarima na predlog Strategije (poglavlje o Javnim finansijama - Poreskoj upravi) ukazali sledeće:\n"Pored toga, u ovom poglavlju nema reči ni o unakrsnim proverama prihoda i imovine (makar ne pod tim nazivom), iako bi to trebalo da bude jedna od najznačajnijih aktivnosti Poreske uprave u borbi protiv korupcije. Ova kontrola prema dostupnim podacima, još uvek nije dala očekivane rezultate prema najavama iz ranijih godina, a u međuvremenu je najavljeno i donošenje posebnog Zakona o ispitivanju porekla imovine koji bi sa njom trebalo da bude u nekakvoj vezi (koji se takođe ne pominje u Strategiji)".\nStrategijom je planirano uvođenje krivičnog dela "nezakonitog bogaćenja", na osnovu člana 20. Konvencije UN protiv korupcije, koji bi mogao imati slične efekte (dokazivanje zakonitosti imovine kada postoji sumnja da oni premašuju zakonite prihode), ali se, makar prema konvenciji te norme mogu primeniti samo na javne funkcionere i javne službenike. Prema Akcinom planu, nacrt izmena KZ u tom pogledu trebalo je da bude pripremljen još letos, predlog je trebalo da se nađe pred poslanicima u septembru, a do sada je već trebalo da izmene zakona budu usvojene.